open-index/open-wikipedia-markdown huggingface dataset:
শ্বেহেৰাজাদে

**শ্বেহেৰাজাদে** এক হাজাৰ আৰু এক ৰাতি নামেৰে জনাজাত মধ্যপ্ৰাচ্যৰ কাহিনী সংকলনৰ ফ্ৰেম আখ্যানৰ এটা প্ৰধান চৰিত্ৰ আৰু সাধু কওঁতা।

## নাম
আধুনিক পণ্ডিতসকলৰ মতে শ্বেহেৰাজাদে নামটো মধ্য পাৰ্চী নাম Čīhrāzād ৰ পৰা উদ্ভৱ হৈছে, যিটো čīhr ('বংশ') আৰু āzād ('উন্নত, উচ্চ') শব্দৰে গঠিত। আৰবী উৎসত শ্বেহেৰাজাদেৰ নামৰ প্ৰাচীন ৰূপসমূহৰ ভিতৰত আল-মাছুদিত শ্বিৰাজাদ (আৰবী: شيرازاد, ৰোমানীকৃত: শ্বিৰাজাদ) আৰু ইবন আল-নাদিমত শ্বাহৰাজাদ আদি অন্যতম।

ইছলামৰ বিশ্বকোষত এই নামটো ছাহৰাজাদ হিচাপে আৰু বিশ্বকোষ ইৰানিকাত শ্বাহৰাজাদ হিচাপে উল্লেখ আছে। ১৯ শতিকাৰ মানসম্পন্ন ছপা সংস্কৰণৰ ভিতৰত এই নামটো মেকনাগটেনৰ কলিকতা সংস্কৰণত (১৮৩৯–১৮৪২) আৰু ১৮৬২ চনৰ বুলাক সংস্কৰণত, আৰু ব্ৰেছল' সংস্কৰণত (১৮২৫–১৮৪৩) শাহৰাজাদ, শ্বাহৰাজাদ হিচাপে উল্লেখ আছে। মুহছিন মাহদীৰ সমালোচনাত্মক সংস্কৰণত শ্বাহৰাজাদ, শ্বাহৰাজাদ আছে।

জাৰ্মান ব্যৱহাৰৰ পৰা ধাৰ কৰা ১৮০১ চনত ইংৰাজী ভাষাৰ গ্ৰন্থসমূহত প্ৰথমবাৰৰ বাবে Scheherazade বানান প্ৰকাশ পাইছিল।

## ইতিহাস
শ্বেহেৰাজাদেৰ কাহিনীৰ আটাইতকৈ পুৰণি জ্ঞাত গ্ৰন্থখন হৈছে কায়ৰোৰ নৱম শতিকাৰ (খ্ৰীষ্টপূৰ্ব) আৰবী পাণ্ডুলিপি। তাৰ পিছৰ পাঁচ শতিকাৰ ভিতৰত শ্বেহেৰাজাদেৰ "হাস্যৰসময়ী, সজীৱ আৰু গতিশীল" কণ্ঠক বাগদাদ, ডামাস্কাছ, কায়ৰো আৰু আল-আন্দালুছৰ গ্ৰাম্য কেন্দ্ৰসমূহৰ গল্পকাৰসকলে গ্ৰহণ কৰিছিল, গ্ৰীক, কপটিক, উত্তৰ আফ্ৰিকান আৰু হিব্ৰুকে ধৰি একাধিক পৰম্পৰাৰ প্ৰভাৱৰ সৈতে। দ্বাদশ শতিকাৰ ভিতৰত ১০০১ নাইটছ প্ৰতিষ্ঠাৰ বাবে শ্বেহেৰাজাডেৰ কাহিনীৰ আৰম্ভণি কৰা হয়।
## বৰ্ণনা
চিকাৰ ভ্ৰমণৰ পৰা সোনকালে ঘৰলৈ উভতি অহাৰ পিছত ৰজা শ্বাহৰয়াৰে নিজৰ মৰমৰ পত্নীক নিজ দাসৰ সৈতে বিছনাত থকা দেখিলে, আৰু ক্ৰোধত –থিয়ৈ থিয়ৈ তেওঁলোকৰ মূৰ কাটি পেলালে। তাৰ পিছত তেওঁ সেই সময়ত আঁতৰত থকা ভাতৃৰ বাগিচালৈ যাত্ৰা কৰে আৰু ভাতৃৰ পত্নীকো "চন্দ্ৰৰ পোহৰত নাচি থকা আৰু কামনাত লিপ্ত হোৱা নগ্ন অৱস্থাত সৰু ভিৰৰ মাজত" আৱিষ্কাৰ কৰি স্তম্ভিত হয়।

সেই সময়ৰ পৰাই সকলো নাৰীৰ বিৰুদ্ধে প্ৰতিশোধ লোৱাৰ প্ৰতিজ্ঞা কৰি পাৰ্চী ৰজাই প্ৰতিদিনে নতুন কুমাৰীক বিয়া কৰাইছিল, তাৰ পিছত তেওঁ নিশা শেষ হ’লেই পত্নীৰ মূৰ কাটিছিল। দেউতাকৰ ইচ্ছাৰ বিৰুদ্ধে স্বেচ্ছাই তেওঁৰ লগত ৰাতিটো কটাবলৈ লোৱা শ্বেহেৰাজাদেৰ লগত চিনাকি হোৱাৰ সময়লৈকে তেওঁ এনেকৈ ১০০০ মহিলাক হত্যা কৰিছিল।

কেল মেকডনেলৰ মতে, ৰজাৰ কোঠাৰ ভিতৰত শ্বেহেৰাজাদে সুধিলে যে, শ্বেহেৰাজাদক কাহিনী ক’বলৈ গোপনে সাজু হোৱা নিজৰ মৰমৰ সৰু ভনীয়েক দুনিয়াজাদক শেষ বিদায় দিব পাৰে নেকি? ৰজাই অচম্বিত হৈ শুনিলে, কিন্তু ৰাতিটো পাৰ হৈ যোৱাৰ লগে লগে শ্বেহেৰাজাদে অৱশেষত গল্পৰ মাজতে ৰৈ দিবলগীয়া হ’ল। ৰজাই তাইৰ জীৱনটো আৰু এদিনৰ বাবে ৰক্ষা কৰিলে যাতে তাই পিছদিনা ৰাতি কাহিনীটো শেষ কৰিব পাৰে।

মেকডনেলে কয় "সেই পিছৰ নিশা শ্বেহেৰাজাদে কাহিনীটো শেষ কৰিলে আৰু তাৰ পিছত দ্বিতীয়টো, আৰু অধিক ৰোমাঞ্চকৰ কাহিনী আৰম্ভ কৰিলে যিটো তাই আকৌ আধাতে বন্ধ কৰি দিলে।" আকৌ ৰজাই আৰু এদিনৰ বাবে তাইৰ প্ৰাণ ৰক্ষা কৰিলে। আৰু সেইবাবেই ৰজাই শ্বেহেৰাজাদক দিনক দিনে জীয়াই ৰাখিছিল, কিয়নো তেওঁ আগৰ নিশাৰ কাহিনীটো শেষ হোৱাৰ আগ্ৰহেৰে আশা কৰিছিল।"

১০০১ ৰাতি, আৰু ১০০০ গল্পৰ শেষত শ্বেহেৰাজাদে ৰজাক ক’লে যে, তাইৰ কাহিনী শেষ হৈ গৈছে; কিন্তু এই ১০০১ ৰাতিৰ ভিতৰত ৰজাই তাইৰ প্ৰেমত পৰিছিল, তাইৰ জীৱন ৰক্ষা কৰিছিল আৰু তাইক নিজৰ ৰাণী কৰিছিল।

### লগতে পঢ়ক
*এহেজাৰ এনিশা (লোকগাথা) 
*তিনিটা আপেল (সাধু)

## তথ্য সূত্ৰ

শ্ৰেণী:লোককথা
জাহ্ৰা বেন মিম

**জাহ্ৰা বেন মিম** (জন্ম: ৩০ ছেপ্টেম্বৰ ১৯৮৯) এগৰাকী ইৰাকী-টুনিচিয়ান অভিনেত্ৰী, উপস্থাপিকা আৰু মডেল। তেওঁ *হোৱা বাগদাদ* নামৰ টেলিভিছন ছিৰিজত অভিনয় কৰাৰ বাবে বিশেষভাৱে পৰিচিত। 

## প্ৰাৰম্ভিক জীৱন
জাহ্ৰা বেন মিম বাগদাদত জন্মগ্ৰহণ কৰে। তেওঁৰ পিতৃ সুছৰ টুনিচিয়ান আৰু মাতৃ আল দিৱানিয়াৰ ইৰাকীয়। তেওঁ ছয় বছৰ বয়সলৈকে বাগদাদত বাস কৰিছিল, তাৰ পিছত তেওঁৰ পিতৃৰ সৈতে ডামাস্কাছ, চিৰিয়ালৈ স্থানান্তৰিত হয়। তাত ১৩ বছৰ থাকি তেওঁ তেওঁৰ শিক্ষা সম্পূৰ্ণ কৰে। ২০০৭ চনত তেওঁ টুনিচিয়ালৈ স্থানান্তৰিত হয় আৰু তাত তেওঁৰ পেচাদাৰী জীৱন আৰম্ভ কৰে।

## জীৱিকা
২০০৯ চনত তেওঁ মডেল হিচাপে সংগীত ভিডিঅ’ আৰু বিজ্ঞাপনসমূহত উপস্থিত হয়। ২০১১ চনত তেওঁ টুনিচিয়াৰ টিভি চেনেল El Watania 1 আৰু Ettounsiya TV-ত উপস্থাপক আৰু প্ৰযোজক হিচাপে কাম কৰে।
২০১৭ চনত তেওঁ অভিনয় জগতত প্ৰৱেশ কৰে আৰু টুনিচিয়াৰ টিভি ছিৰিজ *The Vortex*-ত প্ৰথমবাৰৰ বাবে অভিনয় কৰে।
২০১৯ চনত তেওঁ ইৰাকৰ টিভি ছিৰিজ *হোৱা বাগদাদ*-ত অভিনয় কৰে, য’ত তেওঁ আমেৰিকান অভিনেতা Esser West-ৰ সৈতে উপস্থিত হয়। এই ছিৰিজত তেওঁৰ অভিনয়ৰ বাবে তেওঁ Golden Crescent Award লাভ কৰে।

## ব্যক্তিগত জীৱন
তেওঁৰ স্বামী এগৰাকী টুনিচিয়ান নাগৰিক। তেওঁলোকৰ তিনিজন সন্তান (দুজন পুত্ৰ আৰু এজনী কন্যা) আছে। তেওঁৰ এজনী সৰু ভগ্নীও আছে। ২০২৩ চনৰ ফেব্ৰুৱাৰীত তেওঁ ইৰাকৰ নাগৰিকত্ব লাভ কৰে।

## কৰ্মসমূহ

### টিভি ছিৰিজ
 

### টিভি অনুষ্ঠান

## বাহ্যিক সংযোগ

IMDb-ত জাহ্ৰা বেন মিম

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:ইৰাকী অভিনেত্ৰী
বাংলা (মদ)

**বাংলা** হৈছে এটা মদ, যি শাৰ্কৰ পৰা নিৰ্মিত হয় আৰু পশ্চিমবংগত বিক্ৰী কৰা হয়। চৰকাৰ অনুমোদিত বিক্ৰয়কেন্দ্ৰসমূহত এই পানীয়টো উপলব্ধ। বাংলা এটা পাতন কৰা দেশী মদ। উল্লেখযোগ্য বাংলা মদৰ ব্ৰেণ্ডসমূহ হৈছে উৰণ, কেপ্টেইন, পিনকন বাংলা নম্বৰ ৱান, সেনগুপ্তাৰ পাঞ্চ, সেনগুপ্তাৰ স্পাৰ্ক, টাৰ্জান, দাদা, ৱাণ্ডাৰ আদি।

## উপাদানসমূহ
বাংলা মদ জোৱাৰ, বজৰা আৰু গমৰ পৰা প্ৰস্তুত কৰা হয়।

## উৎপাদন আৰু ব্যৱহাৰ
২০১৫ চনৰ চৰকাৰী তথ্য অনুসৰি, পশ্চিমবংগৰ মদ বজাৰত ৪৮% ভাৰতীয় উৎপাদিত বিদেশী মদ (IMFL), ৩৯% বাংলা মদ, ১১% বীয়াৰ আৰু বাকী ২% দ্ৰাক্ষাৰস আৰু অন্যান্য মদৰ স্থান। সাধাৰণতে, বাংলা মদ সস্তা হোৱা বাবে সাধাৰণ জনতাই অধিক ব্যৱহাৰ কৰে। দেশীয় মদৰ বজাৰ বৃদ্ধি পাইছে, যাৰ কাৰণ হ’ল চৰকাৰী নীতিৰ পৰিৱৰ্তন, যাৰ ফলত বাংলা মদ অধিক বিক্ৰি স্থানত উপলব্ধ হৈছে, উৎপাদনৰ উন্নতি, উন্নত পেকেজিং আৰু নতুন বিপণন কৌশল। 
পশ্চিমবংগৰ আয়ৰ উল্লেখযোগ্য অংশ বাংলা মদৰ এক্সাইজ শুল্কৰ পৰা আহে। ২০১৪-১৫ বিত্তীয় বছৰত এই আয় ৩৬০০ কৰ টকালৈ বৃদ্ধি পাইছিল।

## তথ্যসূত্ৰ
 
 
শ্ৰেণী:খাদ্য
শ্ৰেণী:সুৰা
আপো

**আপো**, **[[আপং|আপোং]]** বা **পোকা** হৈছে উত্তৰ-পূব ভাৰতৰ অৰুণাচল প্ৰদেশ আৰু অসমত বিস্তৃত তানি জনগোষ্ঠীৰ মাজত প্ৰচলিত নিচাযুক্ত পানীয়। এই পানীয় চাউল গলন কৰি প্ৰস্তুত কৰা হয়। ইয়াক বিভিন্ন জনগোষ্ঠীয়ে বিভিন্ন নামেৰে নামকৰণ কৰে। 

অৰুণাচল প্ৰদেশৰ বিভিন্ন জনজাতীয় উৎসৱ যেনে ন্যোকুম আদিত আপো ব্যৱহাৰ কৰা হয়। এই পানীয় পান কৰাৰ আগতে উপজাতীয় সকলে দেৱতা (*ৱিয়ু*)ক নিবেদন কৰে। বিভিন্ন ধৰ্মীয় অনুষ্ঠান, কৃষি কাৰ্যসূচী, বিহু, ড্ৰী উৎসৱ আদি উপলক্ষে আপো পৰিবেশন কৰা হয়।

আপোক বিভিন্ন জনগোষ্ঠীয়ে নিজ নিজ ভাষাত বিভিন্ন নামেৰে জনে, যেনে আহোম ভাষাত 'সাঁজ', মিচিং ভাষাত 'আপং', বড়ো ভাষাত 'জৌ (জু মাই)' আৰু দেউৰী ভাষাত 'চুজেন'। আপো ব্যৱসায়িকভাৱে বিতৰণ কৰা নহয়, কাৰণ ই সাংস্কৃতিক ঐতিহ্যৰ অংশ হিচাপে পৰম্পৰাগতভাৱে প্ৰস্তুত কৰা হয়। আপো সাধাৰণতে ঘৰতে বনোৱা হয় আৰু সকলোৱে একেলগে উপভোগ কৰে।

## উৎপত্তি আৰু ইতিহাস
আপোৰ উৎপত্তিৰ নিৰ্দিষ্ট তথ্য উপলব্ধ নাই, যদিও এই পৰম্পৰা নৱ প্ৰস্তৰ যুগৰ পৰা থাকিব পাৰে বুলি অনুমান কৰা হয়। মিচিং জনগোষ্ঠীয়ে আপো প্ৰস্তুত কৰা পৰম্পৰাটো প্ৰথম উন্নীত কৰিছিল বুলি কোৱা হয়।

## প্ৰস্তুতি প্ৰক্ৰিয়া
আপো সাধাৰণতে ঘৰত বনোৱা হয়। চাউল বনাই তাৰ সৈতে বেলি পোৰা খুটিৰ খাৰ মিশ্ৰণ কৰি গলন কৰা হয়। গৰম দিনত এই গলন প্ৰক্ৰিয়াই ৫-৬ দিন লয়। গলিত মিশ্ৰণখন ছাঁকি বাঁহৰ টিউবত সাঁচি ৰখা হয়। 

## সাংস্কৃতিক গুৰুত্ব
আপো মিচিং জনগোষ্ঠীৰ সমাজ-সংস্কৃতিৰ এক গুৰুত্বপূৰ্ণ অংগ। আলি আঃয়ে লৃগাং, বিহু, বিবাহ অনুষ্ঠান, আৰু বিভিন্ন ধৰ্মীয় উৎসৱত আপো বাধ্যতামূলকভাৱে ব্যৱহাৰ কৰা হয়।

## স্থানীয় অৰ্থনীতি
স্থানীয় বজাৰত আপো বহু পৰিয়ালৰ আয়ৰ উৎস। ই অঞ্চলটোৰ অৰ্থনীতি উন্নয়নত সহায় কৰে।

## আৰু চাওক
* **[[আপং]]** (অসমৰ মিচিং জনগোষ্ঠীৰ পানীয়। )

## বাহ্যিক সংযোগ
* The Rice Beers of the Mishing People

## তথ্যসূত্ৰ

শ্ৰেণী:সুৰা
শ্ৰেণী:অসমৰ খাদ্য
শ্ৰেণী:সংস্কৃতি
শ্ৰেণী:লোক-সংস্কৃতি
শ্ৰেণী:অৰুণাচল প্ৰদেশ
নেপালত নাৰীবাদ

**নেপালত নাৰীবাদ** মূলতঃ সমতা আৰু সুযোগৰ সমতাৰ ওপৰত কেন্দ্ৰীভূত। নেপালী সমাজ পৰম্পৰাগতভাৱে পিতৃতান্ত্ৰিক। নাৰীবাদী সকলে নেপালত এই অৱস্থাক সলনি কৰিবলৈ চেষ্টা কৰে। অধিকাংশ নেপালী মহিলাক সমাজিক হায়াৰাৰ্কীত তেওঁলোকৰ স্বামী আৰু পিতৃৰ তলত স্থান দিয়া হয়। 
অতীতত, নেপালী মহিলাসকলক নেপালী সমাজৰ সকলো ক্ষেত্ৰত – সমাজ, ৰাজনীতি অথবা অৰ্থনীতি – বেয়া ব্যৱহাৰ কৰা হৈছিল। 
*Violence Against Women*ৰ পৰিসংখ্যা এই অসমতাসমূহ প্ৰদৰ্শন কৰে:
* ৭৭ শতাংশ মহিলা বিৰুদ্ধে হোৱা হিংসাৰ ঘটনা পৰিয়ালৰ ভিতৰত সংঘটিত হোৱা বুলি প্ৰতিবেদন দিয়া হৈছে। 
* ১৫-৪৯ বছৰ বয়সৰ ২২ শতাংশ মহিলাই ১৫ বছৰ বয়সৰ পৰা কমেও একবাৰ শাৰীৰিক হিংসাৰ সন্মুখীন হৈছে। 
* ৪৩ শতাংশ মহিলাই কৰ্মক্ষেত্ৰত যৌন হয়ৰানিৰ সন্মুখীন হৈছে। 
* প্ৰতি বছৰত ৫,০০০-১২,০০০ ছোৱালী আৰু মহিলাক পাচাৰ কৰা হয়, যাৰ ৭৫ শতাংশ ১৮ বছৰ তলৰ আৰু বেছিভাগ জোৰপূৰ্বক যৌন ব্যৱসায়লৈ পঠিওৱা হয়।

## ইতিহাস
নেপালৰ প্ৰথম নাৰীবাদী সংগঠন আছিল নেপাল মহিলা সন্থা, যাক মংগলা দেৱী সিঙৰ নেতৃত্বত আৰম্ভ কৰা হৈছিল। 
২০০৭ ৰ আগতে, ৩৫ বছৰ তলৰ মহিলাই পিতৃ অথবা স্বামীৰ অনুমতি নোহোৱাকৈ পাচপৰ্টৰ বাবে আবেদন কৰিব নোৱাৰিছিল। ২০০৯ চনৰ আগষ্ট মাহত, কাঠমাণ্ডুত চৰকাৰৰ সেই সিদ্ধান্তৰ প্ৰতি উত্তৰস্বৰূপে প্ৰতিবাদ অনুষ্ঠিত হৈছিল, য'ত বিবাহৰ বিনিময়ত একক নেপালী মহিলাক $৬৫০ নগদ প্ৰদান কৰা হৈছিল। তেওঁলোকে এই মাৰ্চক "চৰকাৰ প্ৰায়োজিত দহৰী" বুলি কোৱা হৈছিল।

## সাফল্যসমূহ
* নেপালৰ ভূমি-স্তৰ পৰা লৈ আইনসভালৈকে প্ৰতিটো সমিতি আৰু গোটত মহিলাৰ বাবে ৩৩% আসন সংৰক্ষিত আছে, যদিও এই সংৰক্ষণ নীতি কঠোৰভাৱে প্ৰয়োগ কৰা হোৱা নাই।
* মহিলা নামত সম্পত্তি পঞ্জীয়নৰ সময়ত চৰকাৰে কৰ সহায় প্ৰদান কৰে, যাতে মহিলাসকলৰ সম্পত্তিত প্ৰৱেশ অধিক সহজ হয়। 
* নেপালী ভাষাত মহিলাৰ প্ৰতি নিৰ্দিষ্ট ব্যাকৰণৰ নিয়ম আছে। ২০শ শতিকাৰ মাজভাগত, নাৰীবাদী আন্দোলনে এই নিয়মবোৰত পৰিবৰ্তন অনাৰ বাবে মনোযোগ আকৰ্ষণ কৰিছিল; ভাষাটোৰ অধিকাংশ অংশত মহিলাক বৰ্ণনা কৰিবলৈ পক্ষপাতদুষ্ট শব্দ ব্যৱহৃত হৈছিল, যেতিয়া পুৰুষক ধনাত্মক শব্দৰে বৰ্ণনা কৰা হৈছিল।
## সংগঠনসমূহ

* এবিচি নেপাল
* মাইটি নেপাল
* মহিলা, আইন আৰু উন্নয়ন ফ'ৰাম
* সঞ্চাৰিকা সমূহ
* শক্তি সমূহ
* উইমেন LEAD
* মহিলা পুনঃসক্ৰিয়কৰণ কেন্দ্ৰ (WOREC নেপাল)
* নেপালৰ শান্তি আৰু গণতন্ত্ৰৰ বাবে মহিলা
* দিলাসা অৱিয়ান (বা কনচোল মিছন)

## গুৰুত্বপূৰ্ণ ব্যক্তি
নেপালৰ নাৰীবাদী আন্দোলনত গুৰুত্বপূৰ্ণ ভূমিকা পালন কৰা কেইবাজনীৰ ভিতৰত এজন মহিলা হৈছে সিম'ন ডে বোভুৱাৰ, যাৰ *দ্য ছেকণ্ড ছেক্স* কিতাপে নেপালী মহিলাসকলক তেওঁলোকৰ নাগৰিক অধিকাৰৰ কথা স্মৰণ কৰাইছিল।

## তথ্যসূত্ৰ

শ্ৰেণী:নাৰীবাদ
শ্ৰেণী:নেপাল
শ্ৰেণী:নাৰীবাদী
টেমি মোয়ো

**থামছান্কা 'টেমি' মোয়ো** (জন্ম ৫ জানুৱাৰী ১৯৯৮) এজনী জিম্বাবৱেৰ সংগীতশিল্পী আৰু অভিনেত্ৰী। তেওঁ ২০১৬ চনৰ “Ndibereke” গীতৰ জৰিয়তে জনপ্ৰিয় হৈ উঠে। ২০২০ চনৰ চলচ্চিত্ৰ “গনাৰেজৌ”ত তেওঁৰ অভিনয়ে বিশেষ প্ৰশংসা লাভ কৰে।

## প্ৰাৰম্ভিক জীৱন
তেওঁ ৫ জানুৱাৰী ১৯৯৮ তাৰিখে হাৰাৰে, জিম্বাবৱেত জন্মগ্ৰহণ কৰে। তেওঁৰ পিতৃ ৰিচাৰ্ড কোহোলা *ষ্টাৰ এফ এম জিম্বাবৱে*ৰ অনুষ্ঠান পৰিচালক, যাক RK নামে জনা যায়। তেওঁৰ মাতৃৰ নাম ডৰিছ মোয়ো।

## পেচাদাৰী জীৱন
৭ বছৰ বয়সত তেওঁ গীত গাবলৈ আৰম্ভ কৰে। তেওঁ লুচিটেনিয়া প্ৰাথমিক বিদ্যালয় আৰু [
ৱেষ্টৰিজ উচ্চতৰ মাধ্যমিক বিদ্যালয়ত শিক্ষা গ্ৰহণ কৰে। ১৩ বছৰ বয়সত তেওঁ জনপ্ৰিয় শিল্পী জ' থমাছ, অলিভাৰ ম্টুকুডজি, ষ্টানাৰ, বা শুপী, আৰু আলেক্সিও কাৱাৰাৰ সৈতে সংগীত পৰিৱেশন কৰে। চাইল্ডলাইন জিম্বাবৱেৰ শিশু ৰাষ্ট্ৰদূত হিচাপে নিযুক্ত হৈ তেওঁ জিম্বাবৱেৰ আটাইতকৈ কম বয়সীয়া ৰাষ্ট্ৰদূত হয়। ২০০৮ চনত, তেওঁ তিনিজন সংগীতশিল্পীৰ সৈতে উগাণ্ডা আফ্ৰিকান কায়াৰ গঠন কৰে আৰু নিউ ইয়ৰ্কৰ মাডিছন স্কুৱেৰ গাৰ্ডেনত সংগীত পৰিবেশন কৰে।  

তেওঁ *ক্ৰাই ফ'ৰ হেল্প* শীৰ্ষক গীত লিখে আৰু গায়। ২০১২ চনত তেওঁৰ প্ৰথম সংগীত এলবাম *Celebrate Yo Lyf* মুক্তি লাভ কৰে। তেওঁ হাৰাৰে আন্তৰ্জাতিক কলা মহোৎসৱ আৰু শোকো মহোৎসৱত অংশগ্ৰহণ কৰে। ২০১৬ চনত তেওঁ ৰাষ্ট্ৰীয় কলা গৌৰৱ বঁটা আৰু মিছ টুৰিজম জিম্বাবৱেত সংগীত পৰিবেশন কৰে।  

২০১৭ চনত, তেওঁ ছিডনী তাইভাৱাশেৰ উদ্যোগত *গনাৰেজৌ* ছবিত অভিনয়ৰ সুযোগ লাভ কৰে। ছবিখনত তেওঁ চিপো নামৰ চৰিত্ৰটো অভিনয় কৰে। তাৰ পিছতে, তেওঁ ৰাষ্ট্ৰীয় কলা গৌৰৱ বঁটা-ত মনোনয়ন লাভ কৰে।  

২০১৯ চনত, তেওঁ অল আফ্ৰিকা মিউজিক এৱাৰ্ড (AFRIMA)-ত দক্ষিণ আফ্ৰিকাৰ শ্ৰেষ্ঠ মহিলা শিল্পীৰ শাখাত মনোনয়ন লাভ কৰে।  

২০২১ চনত, তেওঁ ZIMOCO-ৰ ৰাষ্ট্ৰদূত হিচাপে নিযুক্ত হয়।  

নৱেম্বৰ ২০২১ চনত, তেওঁ *Bvudzijena* শীৰ্ষক ১৩টা গীতৰ সংগীত এলবাম মুক্তি কৰে। তেওঁৰ প্ৰদৰ্শন ব্লেক এণ্টাৰটেইনমেণ্ট টেলিভিছন (BET)-ৰ পৰ্যায়ৰ সৈতে তুলনা কৰা হয়।  

তেওঁ ২০২১ চনৰ অল আফ্ৰিকা মিউজিক এৱাঊ (AFRIMA)-ত দক্ষিণ আফ্ৰিকাৰ শ্ৰেষ্ঠ মহিলা শিল্পীৰ শাখাত মনোনয়ন লাভ কৰে।

## চলচ্চিত্ৰ তালিকা

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:গায়িকা
শ্ৰেণী:জিম্বাবৱেৰ অভিনেত্ৰী
জান বেনডৰ

**জান বেনডৰ** (জন্ম ১৯৪৬)() আমেৰিকাৰ মিচিগানৰ এন আৰ্বাৰ অঞ্চলত বাস কৰা এগৰাকী মহিলা অধিকাৰ কৰ্মী। "মিচিগানৰ ধৰ্ষণ সংকট কেন্দ্ৰ আন্দোলনৰ প্ৰতিষ্ঠাপক মাতৃ" হিচাপে পৰিচিত বেনডৰক ১৯৯১ চনত মিচিগান মহিলাৰ 'হল অৱ ফেম'ত অন্তৰ্ভুক্ত কৰা হয়।

## প্ৰাৰম্ভিক জীৱন
১৯৪৬ চনত জন্মগ্ৰহণ কৰা বেনডৰে মিচিগান বিশ্ববিদ্যালয়ৰ পৰা সামাজিক কামত স্নাতকোত্তৰ ডিগ্ৰী লাভ কৰে৷ তেওঁ বৰ্তমান মিচিগান বিশ্ববিদ্যালয়ৰ মনোবিজ্ঞানৰ ডক্টৰেট ডিগ্ৰী প্ৰগ্ৰেমত এবিডি।

## মহিলা সংকট কেন্দ্ৰ
বেনড’ৰ এন আৰ্বাৰৰ মহিলা সংকট কেন্দ্ৰত সক্ৰিয় আছিল। এই কেন্দ্ৰটো আছিল সমাজৰ মহিলাসকলৰ বাবে আৰু তেওঁলোকৰ দ্বাৰা পৰিচালিত এক অলাভজনক ফোন কাউন্সেলিং সেৱা। মহিলাসকলৰ যিকোনো সমস্যাৰ বাবে টেলিফোন সহায়ৰ উপৰিও, কেন্দ্ৰটোত সম্প্ৰদায়ৰ সম্পদ, অনুষ্ঠান, আৰু সহায়ক গোটৰ বিষয়ে তথ্য আছিল। বেনডৰে সংকট কেন্দ্ৰৰ সৈতে জড়িত দুটা পৰিচিত প্ৰকাশনত অৰিহণা যোগাইছিল। ফ্ৰিডম ফ্ৰম ৰেপ হৈছে এলেকাৰ ধৰ্ষণৰ পৰিসংখ্যা, ধৰ্ষণজনিত মিথ্যা, সম্প্ৰদায় আৰু আইন প্ৰয়োগকাৰীয়ে ধৰ্ষণৰ সংস্কৃতিক কেনেদৰে প্ৰভাৱিত কৰে সেই বিষয়ে তথ্য থকা এখন 'আণ্ডাৰগ্ৰাউণ্ড' কাকত। *মহিলা সংকট-সেৱা কেন্দ্ৰ কেনেকৈ সংগঠিত কৰিব পাৰি (How to Organize a Women's Crisis-Service Center)* হৈছে এন আৰ্বাৰৰ মহিলা সংকট কেন্দ্ৰৰ বৰ্ণনা আৰু কেন্দ্ৰ গঢ়ি তোলাৰ ধাৰণা সম্পৰ্কে শিকোৱা এখন গাইড।

## মিছিগান ধৰ্ষণ-বিৰোধী নাৰী কৰ্ম বাহিনী
১৯৭০ চনৰ আৰম্ভণিতে বেনডৰে যৌন নিৰ্যাতনৰ সৈতে জড়িত মিচিগান ৰাজ্যৰ আইন সলনি কৰাৰ বাবে ধৰ্ষণ বিৰোধী আন্দোলনৰ অংশ হিচাপে কাম কৰিছিল। ১৯৭৩ চনত স্থাপিত মিচিগান উইমেনছ টাস্ক ফ'ৰ্চ অন ৰেপৰ মূল লক্ষ্য আছিল ধৰ্ষণৰ অপৰাধক "ডি-চেক্সুৱেলাইজ" কৰা আৰু প্ৰমাণৰ বোজা ভুক্তভোগীৰ পৰা অভিযুক্তলৈ লৈ যোৱা। মিচিগানৰ অপৰাধমূলক যৌন আচৰণ বিধি (ৰাজহুৱা আইন নং ২৬৬) ১৯৭৪ চনৰ ১২ আগষ্টত অনুমোদিত হয় আৰু ১৯৭৫ চনৰ ১ এপ্ৰিলৰ পৰা কাৰ্যকৰী হয়।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
বেলে হেৰিছ বেনেট

**বেলে হেৰিছ বেনেটে** (৩ ডিচেম্বৰ, ১৮৫২ – ২০ জুলাই, ১৯২২) দক্ষিণৰ মেথডিষ্ট এপিস্কোপল চাৰ্চত মহিলাৰ বাবে সাধাৰণ অধিকাৰৰ বাবে সংগ্ৰামৰ নেতৃত্ব দিছিল আৰু লাভ কৰিছিল। চাউদাৰ্ণ মেথডিষ্ট চাৰ্চৰ উইমেন মিছনেৰী কাউন্সিলৰ তেওঁ প্ৰতিষ্ঠাপক সভানেত্ৰী আছিল। আমেৰিকা আৰু বিদেশৰ চাউদাৰ্ণ মেথডিষ্ট চাৰ্চৰ সমাজকৰ্মী আৰু সম্প্ৰদায় সংগঠকৰ নতুন পেছাদাৰী শ্ৰেণীৰ বাবে উচ্চ শিক্ষা প্ৰদানৰ বাবে ধন সংগ্ৰহ আৰু সাংগঠনিক প্ৰচেষ্টাকে ধৰি তেওঁ বহু কাম কৰিছিল। আফ্ৰিকান আমেৰিকান আৰু অনুপ্ৰৱেশকাৰীসকলৰ প্ৰতি তেওঁৰ সযতনে সহযোগিতামূলক সমৰ্থনক সেই সময়ত দক্ষিণৰ লোকসকলে আমূল বুলি গণ্য কৰিছিল। তেওঁ আছিল ভোটাধিকাৰী আৰু সংযমৰ সমৰ্থক।

## চমু জীৱন
কেণ্টাকি মেথডিষ্ট চাৰ্কিট ৰাইডাৰৰ পত্নী পৈতৃক আইতাক ইছাবেল হেৰিছ বেনেটৰ নামেৰে নামাকৰণ কৰা বেনেটে নিজৰ সম্পূৰ্ণ নাম লিখিলেই সদায় হেৰিছ বা প্ৰাৰম্ভিক এইচ ব্যৱহাৰ কৰিছিল। পৰিয়ালৰ মাকৰ পক্ষ চেন'ল্টৰ জৰিয়তেহে তেওঁ আমেৰিকান বিপ্লৱৰ কন্যা হৈছিল আৰু আমেৰিকাৰ ঔপনিৱেশিক ডেমছত গ্ৰহণযোগ্যতাৰ বাবে নিজৰ বংশৰ সন্ধান কৰিছিল।

সৰুতে তেওঁ প্ৰতিদিনে প্ৰিয় ভাতৃ ৱালাৰৰ সৈতে ফক্সটাউনৰ স্থানীয় টাউনশ্বিপ স্কুললৈ খোজ কাঢ়ি গৈছিল। জীৱনৰ পিছৰ কালছোৱাত ইয়েলৰ পৰা স্নাতক হোৱাৰ পিছত ৱালাৰে বেলৰ ব্যক্তিগত সম্পদ, তেওঁৰ দানশীল প্ৰচেষ্টাসমূহ চম্ভালিছিল আৰু তেওঁৰ মিছন ছ’চাইটিৰ প্ৰকল্পসমূহৰ বিত্তীয় ক্ষেত্ৰত সহায় কৰিছিল। গোটেই পৰিয়ালটোৱে চেমুৱেল বেনেটে তেওঁৰ প্ৰচাৰক পিতৃ "সৎ" জন বেনেটৰ সন্মানত দান কৰা মাটিত নিৰ্মিত এটা সৰু দক্ষিণ মেথডিষ্ট গীৰ্জাত উপস্থিত আছিল। প্ৰভিডেন্স চাৰ্চ আছিল মেডিচন কাউণ্টিৰ প্ৰথম মেথডিষ্ট গীৰ্জা আৰু বেলে কোৱাৰত গান গাইছিল আৰু তাত দেওবাৰৰ বিদ্যালয়ত পঢ়াইছিল।

১৯১০ চনৰ জুন মাহত স্কটলেণ্ডৰ এডিনবাৰ্গত অনুষ্ঠিত হোৱা বিশ্ব মিছনেৰী সন্মিলনত অংশগ্ৰহণ কৰাৰ পিছত বেনেটে ইটালীৰ পিছত কায়ৰো আৰু পেলেষ্টাইনৰ মাজেৰে ভ্ৰমণ কৰি খ্ৰীষ্টান পবিত্ৰ স্থান আৰু আন দেশৰ মহিলাৰ মৰ্যাদাৰ বিষয়ে জানিব পাৰে। ১৯১৩ চনৰ জুলাই মাহলৈকে তেওঁ ব্ৰাজিলত আছিল য'ত তেওঁ ৰিঅ' ডি জেনেইৰ'ৰ পৰা বেলো হ'ৰিজ'ণ্টে আৰু পেট্ৰ'পলিছলৈ তেওঁলোকৰ বাৰ্ষিক সন্মিলনৰ বাবে যাত্ৰা কৰিছিল। ১৯১৬ চনৰ পতনৰ পৰা ১৯১৭ চনৰ বসন্তলৈকে বেনেটে সুদূৰ পূব ভ্ৰমণ কৰিছিল। তেওঁ চীনত বিদেশী মিছনেৰী ছ'চাইটিৰ কাম-কাজ পৰিদৰ্শন কৰে আৰু তাত মিছনেৰী স্কুল আৰু কমিউনিটি হাউচসমূহ সম্প্ৰসাৰণ কৰিবলৈ আৰম্ভ কৰে, য'ত চুঝৌৰ ল'ৰা হেগুড স্কুল ফৰ গাৰ্লছও অন্তৰ্ভুক্ত। বেনেটে জাপান আৰু কোৰিয়া ভ্ৰমণ কৰে - কোৰিয়াত ৱনছান অধ্যয়ন কৰিবলৈ এখন কমিটী নিযুক্তি দিয়ে, যিটো এটা শক্তিশালী মেথডিষ্ট পুনৰুজ্জীৱন আন্দোলনৰ স্থান (১৯০৩–১৯০৬)৷ বেনেটে ইতিমধ্যে তাত থকা দ্য ইউনিয়ন বাইবেল স্কুলৰ সহযোগিতামূলক প্ৰচেষ্টাক সমৰ্থন কৰিছিল য'ত দক্ষিণ মেথডিষ্টসকলে কানাডাৰ প্ৰেছবিটেৰিয়ানসকলৰ সৈতে মিলি কোৰিয়ান মিছনেৰীসকলক ৬ সপ্তাহৰ পৰা ৩ মাহলৈকে ক্লাছ আগবঢ়াইছিল যিসকলে তাৰ পিছত নিজৰ সম্প্ৰদায়ত কাম কৰিবলৈ উভতি গৈছিল।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
এলেন বাৰ্লিনাৰ

**এলেন ডব্লিউ বাৰ্লিনাৰ**  (১৯২০–২০১১) এগৰাকী আমেৰিকান কৰ্মী আৰু নাৰীবাদী আছিল যি তেওঁৰ অগ্ৰণী সামাজিক ন্যায়ৰ কাম আৰু এলঝেইমাৰ ৰোগ গৱেষণাৰ পোষকতাৰ বাবে পৰিচিত হৈছিল।

তেওঁ ১৯৬০ চনৰ সময়ছোৱাত মলি ৰাছৰ সৈতে চাউথ হিলছ এছ'চিয়েচন ফৰ ৰেচিয়াল ইকুৱেলিটিৰ সহ-প্ৰতিষ্ঠা কৰিছিল৷ পৰৱৰ্তী সময়ত তেওঁ ১৯৭৪ চনত এন্নে ষ্টেইটলাৰৰ সৈতে গ্ৰেটাৰ পিটচবাৰ্গৰ ৱমেনছ চেণ্টাৰ এণ্ড শ্বেলটাৰৰ সহ-প্ৰতিষ্ঠাপক হয়৷ চৰকাৰ, আইন প্ৰয়োগকাৰী আৰু চিকিৎসা পেছাদাৰীসকলৰ লগতে সাধাৰণ জনসাধাৰণক এনে হিংসাৰ কাৰণ আৰু প্ৰভাৱ আৰু চক্ৰীয় সমস্যাটোক বাধা দিয়া আৰু প্ৰতিৰোধ কৰাৰ সম্ভাৱ্য উপায়ৰ বিষয়ে জ্ঞান দিয়াৰ লগতে অন্তৰংগ সঙ্গীৰ হিংসা বা যৌন নিৰ্যাতনৰ দ্বাৰা প্ৰভাৱিত মহিলা আৰু শিশুসকলক সহায় কৰিবলৈ সমগ্ৰ দেশৰ প্ৰতিখন ৰাজ্যই কাৰ্যসূচী আৰু সেৱা তেওঁ ৰূপায়ণ কৰে।

১৯৬০ চনৰ সময়ছোৱাত এলেন ডব্লিউ বাৰ্লিনাৰ আৰু বন্ধুৰ এটা দলে পিটচবাৰ্গৰ মানচেষ্টাৰ চুবুৰীত দ্য মিটিং প্লেছৰ সহ-প্ৰতিষ্ঠা কৰে। প্ৰথম অৱস্থাত ইয়াক সম্প্ৰদায়ৰ গোট খোৱাৰ স্থান হিচাপে ডিজাইন কৰা হৈছিল আৰু অতি সোনকালেই ই পৰিকল্পনা সভাৰ স্থানত পৰিণত হৈছিল; যাৰ ফলত চুবুৰীৰ বাসিন্দাসকলে অট্টো ডেইৰীৰ মালিকসকলৰ সৈতে একত্ৰিত হৈ মাটি অধিগ্ৰহণ কৰিবলৈ সক্ষম হৈছিল য'ত তেওঁলোকে সম্প্ৰদায়ৰ খেলপথাৰ নিৰ্মাণ কৰিবলৈ সক্ষম হৈছিল।

ইয়াৰ পিছত বাৰ্লিনাৰে মলি ৰাছৰ সৈতে চাউথ হিলছ এছ’চিয়েশ্যন ফৰ ৰেচিয়াল ইকুৱেলিটিৰ সহ-প্ৰতিষ্ঠাপক হয়। তেওঁ আৰু ৰাছে নাগৰিক অধিকাৰৰ বাবে যুঁজিছিল, শিশু আৰু প্ৰাপ্তবয়স্কৰ বাবে ৰাজহুৱা শিক্ষাৰ সুযোগৰ উন্নতি সাধন কৰিছিল, আৰু মাউণ্ট লেবানন আৰু ইয়াৰ বাহিৰৰ বাসিন্দাসকলৰ বাবে নিৰাপদ, সুলভ মূল্যৰ গৃহৰ ন্যায্য সুবিধা লাভ কৰিছিল। বাৰ্লিনাৰে "ন'-চাৰ্চ চাৰ্চ" আৰু সম্প্ৰদায়ৰ ৰাতিৰ আহাৰ গ্ৰহণৰ লগতে বিভিন্ন গোটক একত্ৰিত কৰি নাগৰিক অধিকাৰৰ বিভিন্ন বিষয়ত সহযোগিতা কৰাৰ উপায় অন্বেষণ কৰিছিল আৰু স্থানীয় চৰকাৰৰ নেতাসকলক এলেকাৰ ৰিয়েল্টৰসকলে ন্যায্য গৃহ নিৰ্মাণ উলংঘাৰ অভিযোগৰ তদন্ত বুজাবলৈ সহায় কৰিছিল।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
ল'ৰেন বেথেল

**ল'ৰেন বেথেল** () এগৰাকী আমেৰিকান বেপ্টিষ্ট মিছনেৰীআৰু পূব ইউৰোপত বাস কৰা মানৱ অধিকাৰৰ সমৰ্থক। থাইলেণ্ডৰ নিউ লাইফ চেণ্টাৰ চিয়াং মাইৰ তেওঁ অন্যতম প্ৰতিষ্ঠাপক, য'ত প্ৰাক্তন বেশ্যা বা যৌন সৰবৰাহৰ বলি হোৱা লোকসকলক সাক্ষৰ আৰু নিয়োগযোগ্য কৰি তোলাৰ লক্ষ্যৰে খ্ৰীষ্টান ভিত্তিক শিক্ষা প্ৰদান কৰা হয়। তেওঁ আমেৰিকান বেপ্টিষ্ট আন্তঃৰাষ্ট্ৰীয় মন্ত্ৰালয়ৰ সৈতে গ্ল'বেল কনচালটেণ্টৰ পদত অধিষ্ঠিত। বৰ্তমান তেওঁ নেদাৰলেণ্ডত থাকে।

## জীৱনী
বেথেল আছিল ছান জোৱাকিন উপত্যকাত ডাঙৰ-দীঘল হোৱা একমাত্ৰ কন্যা আছিল। তেওঁৰ পিতৃ এজন বেপ্টিষ্ট মন্ত্ৰী আছিল।

বেথেলে ৰেডলেণ্ডছ বিশ্ববিদ্যালয়ত পঢ়িছিল। ইয়াৰ পিছত কিছু দিনৰ ভিতৰতে তেওঁ নিজৰ শৈশৱৰ সপোন অনুসৰণ কৰি দূৰৈৰ দেশ ভ্ৰমণ কৰে আৰু ১৯৭৮ চনত হংকঙত শিক্ষকতা আৰম্ভ কৰে আৰু এবছৰৰ পিছত থাইলেণ্ড ভ্ৰমণ কৰে। থাইলেণ্ডৰ বেশ্যাবৃত্তিৰে পূৰ্ণ জিলা এখন দেখি তেওঁ  ১৯৮৭ চনত চিয়াং মাইত নিউ লাইফ চেণ্টাৰ প্ৰতিষ্ঠা কৰে আৰু তাৰ পৰিচালক হয়। ১৯৯৫ চনৰ ভিতৰত তেওঁৰ পৰিচালনাত নিউ লাইফ চেণ্টাৰে প্ৰতিদিনে প্ৰায় ১২০ গৰাকী মহিলাক সহায় কৰিছিল৷ তেওঁলোকক বৃত্তিগত দক্ষতা শিকাইছিল আৰু তেওঁলোকক সাক্ষৰতাৰ বাবে নৈশ বিদ্যালয়ত পঢ়িবলৈ সক্ষম কৰিছিল। থাইলেণ্ডৰ বেশ্যালয়ৰ পৰা মহিলা আৰু শিশুক আঁতৰাই নিবলৈও তেওঁ স্থানীয় আৰক্ষী আৰু পৰিয়ালৰ সৈতে কাম কৰিছিল।

২০০১ চনত তেওঁ আমেৰিকান বেপ্টিষ্ট মন্ত্ৰালয়ৰ বাবে মানৱ সৰবৰাহ আৰু মানৱ শোষণৰ আন্তঃৰাষ্ট্ৰীয় পৰামৰ্শদাতা হিচাপে তেওঁ কাম কৰিবলৈ আৰম্ভ কৰে। ২০০০ চনত তেওঁ আমেৰিকাৰ বৈদেশিক সম্পৰ্ক সমিতিৰ হৈ যৌন সৰবৰাহৰ বিষয়ে সাক্ষ্য দিছিল। ২০০৩ চনত তেওঁ পুনৰ আমেৰিকাৰ প্ৰতিনিধি সদনত মানৱ সৰবৰাহৰ বিষয়ে সাক্ষ্য দিয়ে। পিছৰ বছৰ ২০০৪ চনৰ জুলাই মাহত বেথেলে বেপ্টিষ্ট বিশ্ব শতবাৰ্ষিকী কংগ্ৰেছৰ প্ৰি-কনফাৰেন্সত ভাষণ দিয়ে। ২০০৫ চনত, তেওঁ বেপ্টিষ্ট ৱৰ্ল্ড এলায়েন্সৰ মানৱ অধিকাৰ বঁটা লাভ কৰে।

২০০৬ চনৰ নৱেম্বৰ মাহত বেথেলে আমেৰিকান বেপ্টিষ্ট চাৰ্চ ইউ এছ এ প্ৰতিষ্ঠাৰ ১০০ বছৰীয়া জয়ন্তী উপলক্ষে ফ্ল'ৰিডাৰ অৰলেণ্ডোত অনুষ্ঠিত হোৱা এক সন্ধিয়াৰ সমাৱেশত ভাষণ দিয়ে।২০০৯ চনৰ মাৰ্চ মাহত বেথেলে মাৰ্চাৰ বিশ্ববিদ্যালয়ত "STOP Sex Trafficking: A Call to End 21st Century Slavery" নামৰ এখন সন্মিলনত ভাষণ দিয়ে।.

বেথেলৰ দৰ্শন হ'ল যে বেশ্যা শিশুৱে তেওঁলোকৰ নিৰ্যাতনৰ পৰা সুস্থ হৈ উঠিব পাৰে আৰু তেওঁ কয় যে যিসকলে অন্য ধৰণে পৰামৰ্শ দিয়ে তেওঁলোকে "মানৱ আত্মাৰ শক্তিক পৰ্যাপ্ত কৃতিত্ব নিদিয়ে।" বেথেলে বেশ্যাবৃত্তিৰ বিৰুদ্ধে যুঁজ দিয়াৰ "নৰ্ডিক মডেল"কো সমৰ্থন কৰে।
## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মানৱ অধিকাৰ কৰ্মী
লিনোৰ আবাৰগিল

**লিনোৰ আবাৰগিল** (; জন্ম: ১৭ ফেব্ৰুৱাৰী, ১৯৮০) এগৰাকী ইজৰাইলী অধিবক্তা, অভিনেত্ৰী, মডেল আৰু সৌন্দৰ্য্য ৰাণী যি ধৰ্ষিতা হোৱাৰ কিছু দিনৰ পিছতে ১৯৯৮ চনৰ মিছ ৱৰ্ল্ড বঁটা লাভ কৰে। তেতিয়াৰ পৰাই তেওঁ যৌন হিংসাৰ বিৰুদ্ধে যুঁজি বিশ্বব্যাপী বহু লোকৰ সমৰ্থন আদায় কৰে। তেওঁৰ পূৰ্বৰ মিছ ৱৰ্ল্ড ১৯৯৭ ডায়েনা হেডেনে তেওঁক মুকুট পিন্ধাইছিল।

## জীৱনী
ইজৰাইলৰ নেতানিয়াত, আলিজা আৰু জেকী আবাৰগিলৰ ডাঙৰ সন্তান হিচাপে আবাৰগিলৰ জন্ম হৈছিল । তেওঁৰ পৰিয়ালটো মৰক্কো-ইহুদী বংশৰ।

১৯৯৬ চনত ১৬ বছৰ বয়সত লুক মডেলিং এজেন্সীয়ে তেওঁক চুক্তিবদ্ধ কৰে আৰু ১৯৯৭ চনৰ মডেলিং প্ৰতিযোগিতাত তেওঁ "বছৰৰ আৱিষ্কাৰ" খিতাপ লাভ কৰে। ১৯৯৮ চনত ১৮ বছৰ বয়সত তেওঁক মিছ ইজৰাইলৰ মুকুট পিন্ধোৱা হয়, আৰু ছিচেলছত অনুষ্ঠিত হোৱা মিছ ৱৰ্ল্ড প্ৰতিযোগিতাত  তেওঁ অংশগ্ৰহণ কৰে।

প্ৰতিযোগিতাখনৰ মাত্ৰ সাত সপ্তাহ আগতে সেই সময়ত মাত্ৰ ১৮ বছৰীয়া আবাৰগিলক চুৰিকাঘাতৰ ভয় দেখুৱাই মিলানৰ ট্ৰেভেল এজেণ্ট উৰি শ্লোমো নুৰে ধৰ্ষণ কৰে আৰু ছুৰীৰে আঘাত হানে।আবাৰগিলক ইজৰাইললৈ উভতি যোৱাৰ সময়ত বিমান সলনি কৰাত সহায়ৰ বাবে  তেওঁৰ ইটালীৰ মডেলিং এজেন্সীয়ে নুৰক প্ৰেৰণ কৰিছিল। নুৰে আবাৰগিলক ক’লে যে ৰোমৰ পৰা বিমানত উঠিবলৈ সহজ হ’ব৷ নুৰে তেওঁক নিজৰ গাড়ীৰে তালৈ নিয়াৰ প্ৰস্তাৱ দিলে। বাটত তেওঁ এটা বিচ্ছিন্ন মাটিৰ পথেৰে গাড়ী লৈ যায়, য’ত তেওঁ আবাৰগিলক চুৰীৰে ভাবুকি দি পিছৰ চিটত বান্ধি ধৰ্ষণ কৰে৷ তাৰ পিছত তেওঁ আবাৰগিক ছুৰীৰে আঘাত কৰি ৰছীৰে ডিঙি চেপি হত্যা কৰিবলৈ ধৰিলে। নুৰে তেওঁক হত্যা কৰিবই বিচাৰিছিল৷ কিন্তু আবাৰগিলে নুৰক আশ্বস্ত কৰি পলায়ন কৰিবলৈ সক্ষম হয়৷ তেওঁ এই বিষয়ে কাকো নোকোৱাৰ প্ৰতিশ্ৰুতি দিয়ে। কিন্তু ৰোম ৰেল ষ্টেচন পোৱাৰ লগে লগে তেওঁ মাকক ফোনযোগে সকলো কথা জনায়৷ তাৰ পিছত তেওঁৰ লগত থকা এগৰাকী মহিলাৰ লগত চিকিৎসা পৰীক্ষা কৰিবলৈ যায় আৰু ধৰ্ষণৰ বিষয়েও আৰক্ষীক খবৰ দিয়ে। ইটালী কৰ্তৃপক্ষই অৱশ্যে তৎক্ষণাত নুৰক মুকলি কৰি দিয়ে, আৰু গোচৰ চলাবলৈ অস্বীকাৰ কৰে।

তাৰ পিছত আবাৰগিলে *[[মিছ ৱৰ্ল্ড]]* খিতাপ লাভ কৰে, আৰু ইজৰাইললৈ ঘৰলৈ উভতি যায়৷ তেওঁৰ খ্যাতিয়ে জনসাধাৰণৰ মনোযোগ আকৰ্ষণ কৰে, যাৰ ফলত তেওঁ আঘাতৰ সৈতে মোকাবিলা কৰাত অসুবিধাৰ সৃষ্টি হয় আৰু তাৰ ফলত মিছ ৱৰ্ল্ড হিচাপে তেওঁৰ কৰ্তব্য পালন কৰাত অসুবিধা হয়।

ইটালী কৰ্তৃপক্ষই গোচৰটো আগবঢ়াই নিবলৈ অস্বীকাৰ কৰাত হতাশ হৈ আবাৰগিলে ধৰ্ষণৰ বিষয়ে ইজৰাইল কৰ্তৃপক্ষক জনাইছিল আৰু ইজৰাইলী কৰ্তৃপক্ষই নুৰক গ্ৰেপ্তাৰৰ পৰোৱানা জাৰি কৰি প্ৰত্যাৰ্পণৰ প্ৰক্ৰিয়া আৰম্ভ কৰে। ইজৰাইলত এই গোচৰৰ ওপৰত সংবাদ মাধ্যমৰ ব্লেকআউটৰ বাবে নুৰে তাৰ বিৰুদ্ধে চলি থকা অভিযোগৰ বিষয়ে অজ্ঞাত আছিল। কেইমাহমানৰ পিছত যেতিয়া নুৰ ইজৰাইললৈ উভতি আহি পৰিয়ালৰ সৈতে সাক্ষাৎ কৰে, তেতিয়া তাক বিমানবন্দৰত গ্ৰেপ্তাৰ কৰা হয়। ধৰ্ষণ, ছ'ড'মি আৰু অপহৰণৰ গোচৰত নুৰৰ বিচাৰ হৈছিল আৰু তেওঁৰ গাড়ীত পোৱা ডি এন এ প্ৰমাণৰ সহায়ত তেওঁক দোষী সাব্যস্ত কৰা হৈছিল।নুৰক ১৬ বছৰৰ কাৰাদণ্ড বিহা হয়। যেতিয়া তেওঁ পেৰ’লৰ বাবে আহে, তেতিয়া আবাৰগিলে তেওঁক মুক্তিৰ বিৰুদ্ধে অভিযান চলাইছিল৷ যাৰ পৰিণতিত নুৰে সম্পূৰ্ণ শাস্তি ভোগ কৰিছিল। এই সময়লৈকে তেওঁ ইতিমধ্যে এগৰাকী সুপৰিচিত কৰ্মী হৈ পৰিছিল, আৰু আন মহিলাসকলক তেওঁৰ আদৰ্শ অনুসৰণ কৰি তেওঁলোকৰ আক্ৰমণৰ বিষয়ে আৰক্ষীক খবৰ দিবলৈ আহ্বান জনাইছিল।
## তথ্যসূত্ৰ

শ্ৰেণী:সৌন্দৰ্য প্ৰতিযোগী
শ্ৰেণী:অধিবক্তা
শ্ৰেণী:অভিনেত্ৰী
শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:মডেল
শ্ৰেণী:জীৱিত ব্যক্তি
শ্ৰেণী:বিশ্বসুন্দৰী
গছ আৰু অন্য কবিতা

**গছ আৰু অন্য কবিতা** (ইংৰাজী: *Gas Aru Anya Kabita*) হ’ল কবি, নিবন্ধকাৰ অনিৰ্বাণ দত্তৰ পাৰিপাৰ্শ্বিক কবিতাৰ সংকলন৷ ২੦২৪ চনত পি.ডব্লিউ.এফ.-এ সংকলনটি প্ৰকাশ কৰে৷

## বিষয়বস্তু
কবিতা-সংকলনটিত মুঠ ঊনচল্লিছটা পাৰিপাৰ্শ্বিক কবিতা সন্নিৱিষ্ট হৈছে৷ কবিতাসমূহত প্ৰধানকৈ বনানী ধ্বংস, জলবায়ু পৰিৱৰ্তন, উন্নয়নৰ নামত প্ৰকৃতিৰ ওপৰত অবৰ্ণনীয় নিৰ্যাতন আদি বিভিন্ন বিষয়ে গুৰুত্ব পাইছে৷ সমালোচক ড<sup>੦</sup> হীৰেন গোহাঁয়ে সংকলনটিৰ কবিতাখিনি সম্পৰ্কত কৈছে, “কবিয়ে ‘পাৰিপাৰ্শ্বিক কবিতা’ নাম দিয়া কবিতাবোৰ প্ৰকৃততে মানৱতাৰে সংকটৰ একোটা তিৰ্যক প্ৰকাশ৷” কবি, সমালোচক প্ৰকল্প ৰঞ্জন ভাগৱতীয়ে কবিতাখিনি সম্পৰ্কত এইদৰে মন্তব্য কৰিছে, “সংকলনটিৰ কবিতাবোৰত পাৰিপাৰ্শ্বিক চেতনা স্পষ্ট ৰূপত প্ৰকাশ পাইছে৷” 

## কবি-পৰিচয়
অনিৰ্বাণ দত্ত এগৰাকী কবি আৰু নিবন্ধকাৰ৷ তেওঁৰ কবিতা অসমৰ বিভিন্ন কাকত-আলোচনীত প্ৰকাশ পাই আহিছে৷ তেওঁৰ সমসাময়িক সমাজ-ৰাজনৈতিক বিষয়ক নিবন্ধও নিয়মীয়াকৈ কাকত-আলোচনীত প্ৰকাশ পাই আহিছে৷ *গছ আৰু অন্য কবিতা* তেওঁৰ প্ৰথম কবিতা-সংকলন৷ ইয়াৰোপৰি, *ঢেঁকীয়াজুলিৰ ইতিবৃত্ত আৰু অন্যান্য* (২০২২) আৰু *এই মৌনতাৰ অৱসান হওক (২০২৩)* তেওঁৰ দুখন মৌলিক গ্ৰন্থ৷

## তথ্যসূত্ৰ
শ্ৰেণী:অসমীয়া গ্ৰন্থ
শূলমিত আলোনি

**শূলমিত আলোনি** (; ২৭ ডিচেম্বৰ ১৯২৭ – ২৪ জানুৱাৰী ২০১৪) এগৰাকী ইজৰাইলী ৰাজনীতিবিদ। তেওঁ ৰাটজ্ পাৰ্টি প্ৰতিষ্ঠা কৰা, মেৰেট্জ দলৰ নেত্ৰী৷ তেওঁ  ১৯৮৮ চনৰ পৰা ১৯৯০ চনলৈকে বিৰোধী দলৰ নেত্ৰী আৰু ১৯৯২ চনৰ পৰা ১৯৯৩ চনলৈকে শিক্ষা মন্ত্ৰী হিচাপে কাৰ্যনিৰ্বাহ কৰে। আলোনিয়ে ২০০০ চনত ইজৰাইল বঁটা লাভ কৰে।

## জীৱনী
শূলমিত এডলাৰৰ পোলেণ্ডত জন্ম হৈছিল । তেওঁৰ মাক চিলাইকাৰী আৰু দেউতাক কাঠমিস্ত্ৰী আছিল, দুয়োজনেই পোলেণ্ডৰ ৰাব্বি পৰিয়ালৰ বংশধৰ। সৰুতে পৰিয়ালটোৱে বাধ্যতামূলক পেলেষ্টাইনলৈ প্ৰব্ৰজন কৰিছিল আৰু আলোনি টেল আভিভত ডাঙৰ-দীঘল হৈছিল। দ্বিতীয় বিশ্বযুদ্ধৰ সময়ত তেওঁক বৰ্ডিং স্কুললৈ পঠিওৱা হৈছিল আৰু পিতৃ-মাতৃয়ে ব্ৰিটিছ সেনাবাহিনীত কৰ্মৰত আছিল। যৌৱনাৱস্থাত তেওঁ সমাজবাদী জিয়নিষ্ট হাশ্বোমেৰ হাটজাইৰ যুৱ আন্দোলন আৰু পালমাচৰ সদস্য আছিল। ১৯৪৮ চনৰ আৰব-ইজৰাইল যুদ্ধৰ সময়ত জেৰুজালেমৰ পুৰণি চহৰৰ বাবে সামৰিক সংগ্ৰামত জড়িত হৈ জৰ্ডানৰ বাহিনীয়ে বন্দী কৰে। ইজৰাইল ৰাষ্ট্ৰ স্থাপনৰ পিছত তেওঁ শিশু শৰণাৰ্থীৰ সৈতে কাম কৰিছিল আৰু অনুপ্ৰৱেশকাৰী শিশুৰ বাবে এখন বিদ্যালয় স্থাপন কৰাত সহায় কৰিছিল। আইন অধ্যয়ন কৰি থাকোঁতে তেওঁ এখন বিদ্যালয়ত অধ্যাপনা কৰিছিল।.১৯৫২ চনত ইজৰাইল লেণ্ডছ এডমিনিষ্ট্ৰেচনৰ প্ৰতিষ্ঠাপক ৰিউভেন আল’নিৰ সৈতে বিবাহপাশত আবদ্ধ হোৱাৰ পিছত তেওঁ ক্ফাৰ শ্বমাৰিয়াহুলৈ গুচি যায়।

১৯৫৯ চনত আলোনিয়ে মাপাইত যোগদান কৰে। তেওঁ এটৰ্নী হিচাপে কাম কৰে, সাধাৰণ ইজৰাইলীক আইনী পৰামৰ্শ দিয়া আফটাৰ ৱৰ্কিং আৱাৰছ নামৰ এটা ৰেডিঅ' অনুষ্ঠান আয়োজন কৰে আৰু য়েডিয়ট আহ্ৰ'নথ কাকত আৰু সাপ্তাহিক লাইছাৰ বাবে স্তম্ভ লিখে।

১৯৯৩ চনত অস্লো চুক্তি স্বাক্ষৰ কৰাৰ পিছত আলোনিয়ে নিজৰ আৱেগ প্ৰকাশ কৰে যে এই চুক্তিসমূহ ঐতিহাসিক পৰিসৰত এক ইতিবাচক টাৰ্নিং পইণ্ট আছিল: "মই অনুভৱ কৰোঁ যে ২৯ নৱেম্বৰত [পেলেষ্টাইনৰ বাবে ৰাষ্ট্ৰসংঘৰ বিভাজন পৰিকল্পনাৰ তাৰিখ]; আমি তেতিয়া নাজানিছিলোঁ যে আমি কি দিশলৈ গৈ আছোঁ, কিন্তু আমি জানিছিলোঁ যে আমি এক মহান দিনৰ বাবে আগবাঢ়িছোঁ।"

আলোনি এগৰাকী নাস্তিক৷

২০১৮ চনত শূলমিত আলোনি বঁটা প্ৰতিষ্ঠা কৰা হয়। এই বঁটাটো আলোনিৰ পৰিয়ালৰ সদস্য আৰু আগশাৰীৰ সংবাদ মাধ্যম আৰু সাংস্কৃতিক পেছাদাৰীসকলৰ এটা দলে সৃষ্টি কৰা অ-লাভজনক সংস্থা শূলমিত আলোনি সংস্থাই প্ৰদান কৰে। 

## তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:ৰাজনীতিবিদ
আজিজা (দেৱী)

**আজিজা** প্ৰায়ে চমুকৈ আজা বুলি কোৱা হয়, যাৰ অৰ্থ "বন্য বতাহ", (এডোৰ মাজত ইজিজা বুলিও কোৱা হয়) ঘূৰ্ণীবতাহ, অৰণ্য, ইয়াৰ ভিতৰৰ জীৱ-জন্তু আৰু বনৌষধিৰ দেৱী। তেওঁ বাস কৰা অৰণ্যত তেওঁ ঔষধি গুণ থকা গছ-গছনি বিচাৰি উলিয়াই বনৌষধি আৰু শিপা আৰু অন্যান্য উদ্ভিদৰ অংশবোৰ একেলগে মিহলাই ৰোগীৰ ৰোগ নিৰাময় বিচাৰে। উদ্ভিদ বিজ্ঞানৰ গোপনীয়তা তেওঁৰ হাতত থাকে আৰু ব্যৱসায় আৰু অৰ্থনৈতিক সমৃদ্ধিৰ ক্ষেত্ৰতো সহায়ৰ বাবে তেওঁক বিচাৰিব পাৰি। আজাই নিজৰ বহুখিনি জ্ঞান তেওঁক বিচাৰি উলিয়াবলৈ প্ৰাৰ্থনা কৰি থকা মানুহৰ লগত ভাগ-বাটোৱাৰা কৰিছিল। এই ব্যক্তিজন সাধাৰণতে প্ৰশিক্ষণৰত *শ্বেমান*(অলৌকিক যাদুকৰী শক্তি থকা ব্যক্তি), বা তেনেকুৱা কোনোবা আছিল। 

বিশ্বাস কৰা হয় যে, যদি কাৰোবাক আজাই কঢ়িয়াই লৈ যায় আৰু তাৰ পিছত উভতি আহে, তেন্তে তেওঁলোক এজন শক্তিশালী পুৰুষ বা মহিলা (Oníṣègùn) কবিৰাজ বা বেজ হৈ পৰে। আজিজাই ঘূৰ্ণীবতাহৰ সহায়ত মানুহক তেওঁলোকৰ বাসস্থানৰ পৰা জংঘল বা আন কোনো অজ্ঞাত ঠাইলৈ তুলি লৈ, লৈ যোৱা বা লৈ যায় যাতে তেওঁলোকৰ ওপৰত বনৌষধিৰ ক্ষেত্ৰৰ প্ৰভাৱ পৰে। প্ৰবাদ মতে কোনোবাই বনৌষধিৰ ৰহস্য বা ৰহস্য জানিবলৈ ইচ্ছা কৰিলে হাবিত উদ্ভ্ৰান্ত হৈ যোৱালৈকে হাবিত বিচৰণ কৰে। তাৰ পিছত আজিজাই হেৰাই যোৱা সাধকজনৰ ওচৰত উপস্থিত হয়, তেতিয়া তেওঁ কোনো ভয় খোৱা যেন দেখুৱাব নালাগে, তাৰ পিছত তেওঁলোকক লৈ বনৌষধি আৰু উদ্ভিদৰ নিৰাময় শক্তি শিকোৱা হয়। পাঠ শেষ হ'লে তেওঁলোকক অজিজাই অৰণ্যৰ পৰা বাহিৰলৈ লৈ যায়। এই যাত্ৰাৰ সময় কথিতভাৱে ৭ দিনৰ পৰা ৩ মাহৰ ভিতৰত হ’ব, আৰু ব্যক্তিজন মৃতকৰ দেশ বা স্বৰ্গলৈ গৈছে বুলি ভবা হয়। আজাক আটাইতকৈ বিৰল পৃথিৱীৰ আত্মাবোৰৰ ভিতৰত অন্যতম বুলি গণ্য কৰা হয় কাৰণ তেওঁ নিজকে মানুহৰ আগত প্ৰকাশ কৰে আৰু মানুহৰ ক্ষতি বা ভয় নুখুৱায়।
## তথ্য সূত্ৰ

শ্ৰেণী:দেৱ-দেৱী
অলোকুন (দেৱী)

**অলোকুন** () ইয়োৰুবা ধৰ্মৰ এটা ঐশ্বৰিক আত্মা। অলোকুনক বহু ধন-সম্পত্তিৰ আৰু সাগৰৰ তলৰ দেৱী(ওৰিছা) আজেৰ জন্মদাতা বুলি বিশ্বাস কৰা হয়। অলোকুনক সকলো জলভাগৰ শাসক হিচাপে আৰু অন্যান্য জলদেৱতাৰ ওপৰত কৰ্তৃত্বৰ বাবে শ্ৰদ্ধা কৰা হয়। তেওঁলোকৰ অনুগামীসকলক বৃহৎ ধন-সম্পত্তি, স্বাস্থ্য আৰু সমৃদ্ধি প্ৰদান কৰাৰ বাবে অলোকুনক অতিশয় প্ৰশংসা কৰা হয়। পশ্চিম আফ্ৰিকা আৰু আফ্ৰিকান প্ৰব্ৰজনকাৰী উভয়ৰে সম্প্ৰদায়সমূহে অলোকুনক নাৰী, পুৰুষ বা এণ্ড্ৰজিনাছ বুলি বিভিন্ন ধৰণেৰে ভাবে।

## পশ্চিম আফ্ৰিকাত

জল দেৱতাসমূহ “দক্ষিণ নাইজেৰিয়াত সৰ্বব্যাপী আৰু অতি গুৰুত্বপূৰ্ণ’’; অলোকুন পূজা বিশেষকৈ দক্ষিণ-পশ্চিম নাইজেৰিয়াৰ ইয়োৰুবা আৰু ইডো লোকসকলৰ চহৰসমূহত উল্লেখযোগ্য। উপকূলৰ সৈতে পোনপটীয়াকৈ সংলগ্ন পশ্চিম আফ্ৰিকাৰ অঞ্চলত অলোকুনে তেওঁৰ উপাসকসকলৰ মাজত পুৰুষৰ ৰূপ লয়, আনহাতে অন্তৰ্দেশত অলোকুন এগৰাকী নাৰী দেৱতা।

তেওঁলোকৰ ঐশ্বৰিক বংশৰ বিষয়ে ইয়োৰুবা পৰম্পৰা অনুসৰি অলোকুন - তেওঁৰ নাৰী অৱতাৰত - সম্ৰাট অডুডুৱাৰ জ্যেষ্ঠ পত্নী আছিল। তেওঁৰ আন এগৰাকী পত্নীৰ সৈতে তেওঁৰ প্ৰতিদ্বন্দ্বিতাৰ বাবে তেওঁ আটলাণ্টিক মহাসাগৰত প্ৰকাশ পোৱা বুলি কোৱা হয়।
## কেণ্ডোম্বলে
ব্ৰাজিলৰ কেণ্ডোম্বলে ধৰ্মত অলোকুনক ইয়েমোজাৰ মাতৃ আৰু সাগৰৰ মালিক হিচাপে পূজা কৰা হয়। কেণ্ডেম্বলে টেৰেইৰোচ(Candomblé terreiros)ত তেওঁক স্বীকৃতি দিয়া হয়, কিন্তু উদযাপনৰ সময়ত নহয়। এই ক্ষেত্ৰত অলোকুন অডুডুয়া আৰু অৰুনমিলাৰ সৈতে মিল আছে; পশ্চিম আফ্ৰিকাত তেওঁলোকৰ গুৰুত্ব আছিল যদিও আফ্ৰিকান-ব্ৰাজিলিয়ান ধৰ্মত তেওঁলোকৰ ভূমিকা সৰু। অন্যান্য orixas ৰ দৰে অলোকুনৰ বাবে কোনো xirê chant উৎসৰ্গা কৰা হোৱা নাই। কেণ্ডেমব্লেৰ দীক্ষিতসকলে অলোকুনৰ দেৱত্বক স্বীকাৰ কৰে যদিও তেওঁক ব্যক্তিগত দেৱতা হিচাপে নাভাবে। ২০ শতিকাৰ শেষৰ ফালে আৰু একবিংশ শতিকাৰ আৰম্ভণিতে পশ্চিম আফ্ৰিকাৰ পুৰোহিতসকলে ব্ৰাজিল ভ্ৰমণৰ জৰিয়তে অলোকুনৰ পূজা পুনৰুজ্জীৱিত হৈছে।

ওলোকুন য়েমোজা উৎসৱ (ফেষ্টা ডি ইয়েমাঞ্জা)ৰ সময়ত উদযাপন কৰা হয়।
## চেণ্টেৰিয়া
অলোকুন চেন্টেৰিয়া ধৰ্মৰ এগৰাকী দেৱী। অলোকুন হৈছে এণ্ড্ৰজিনাছ অৰিছা বা দেৱী, অৰ্থাৎ অলোকুন হৈছে একেলগে এজন পুৰুষ আৰু মহিলা, ই ইফাৰ অলোকুন নে অচাৰ অলোকুন হয় তাৰ ওপৰত নিৰ্ভৰ কৰে।

## তথ্য সূত্ৰ

শ্ৰেণী:দেৱ-দেৱী
উভতি যাবৰ মন

**উভতি যাবৰ মন** (ইংৰাজী: Ubhati Jabar Man) কবি ফৰিদা আহমেদৰ অসমীয়া কবিতা-সংকলন৷ ২੦২৩ চনত গুৱাহাটীৰ ইলয়ড কমিউনিকেচনে কবিতা-সংকলনটি প্ৰকাশ কৰে৷

## বিষয়বস্তু
সংকলনটিত মুঠ তেত্ৰিছটা কবিতা সন্নিৱিষ্ট হৈছে৷ কবিতাবোৰৰ বিষয়বস্তু মূলতঃ প্ৰেম, একাকিত্ব, নাৰী চেতনা, প্ৰকৃতি চেতনা আদি৷ সংকলনটিৰ আগকথা লিখিছে সমালোচক আনন্দ বৰমুদৈয়ে৷ আগকথাত সমালোচকগৰাকীয়ে কৈছে, “ফৰিদা আহমেদ আত্মসচেতন আৰু স্বতঃপ্ৰণোদিত৷ সৃষ্টিশীল কল্পনাৰ সমানে তেওঁৰ সমালোচনাত্মক দৃষ্টিও ক্ৰিয়াশীল৷” সংকলনটিৰ কবিতাবোৰৰ আলোচনা কৰি সাহিত্যিক নগেন শইকীয়াই লিখিছে, “ড੦ আহমেদৰ কবিতাত দুটা নতুনত্ব লক্ষ্য কৰিছোঁ—এটা স্বাভাৱিকভাৱেই এৰি অহা অতীত আৰু আনটো হ’ল কাব্যগাঁথনিৰ ৰীতিটো৷” 

## কবিৰ পৰিচয়
কবি ফৰিদা আহমেদ ডিব্ৰুগড় বিশ্ববিদ্যালয়ৰ নৃতত্ত্ব বিভাগৰ অৱসৰপ্ৰাপ্ত অধ্যাপক৷ পলমকৈ কবিতা লিখিবলৈ আৰম্ভ কৰা আহমেদৰ কবিতা *[[গৰীয়সী|গৰীয়সী]]*কে মুখ্য কৰি অসমৰ বিভিন্ন কাকত-আলোচনীত নিয়মীয়াকৈ প্ৰকাশ পাই আহিছে৷ *উভতি যাবৰ মন* তেওঁৰ প্ৰথম কবিতা-সংকলন৷ তেওঁৰ কবিতাৰ আনন্দ বৰমুদৈয়ে কৰা ইংৰাজী অনুবাদ *দ্য হেভেনলী স্কাই* (২੦২৪) নামেৰে প্ৰকাশ পাইছে৷

## তথ্যসূত্ৰ
শ্ৰেণী:অসমীয়া গ্ৰন্থ
মিনি বাসুদেৱন

**মিনি বাসুদেৱন**  (;জন্ম প্ৰায় ১৯৬৫) কইম্বাটুৰত বাস কৰা এগৰাকী ভাৰতীয় পশু অধিকাৰ কৰ্মী। ২০১৯ চনত নাৰী শক্তিৰ সন্মানেৰে সন্মানিত হৈছিল।

## জীৱন
বাসুদেৱনে প্ৰায় ১৯৬৫ চনত জন্মগ্ৰহণ কৰে।  পোহনীয়া জন্তুৰ লগত ডাঙৰ-দীঘল হোৱা নাছিল যদিও এঘাৰ বছৰ বয়সত কুকুৰা এটা মাৰি থকা দেখি তেওঁ নিৰামিষভোজী হোৱাৰ সিদ্ধান্ত লয়। তেওঁ অভিযান্ত্ৰিক মহাবিদ্যালয়ৰ পৰা স্নাতক ডিগ্ৰী লাভ কৰে। তেওঁ এগৰাকী অভিযন্তা আৰু তেওঁ আৰু তেওঁৰ স্বামীয়ে তেৰ বছৰ ধৰি আমেৰিকাত কাম কৰিছিল।

মিনি বাসুদেৱন ১৯৮২ চনৰ কাঝাকুটাম ব্যেচৰ সৈনিক স্কুলৰ প্ৰাক্তন ছাত্ৰী আছিল।

২০০৪ চনত বৰ্তমান নিৰামিষভোজী বাসুদেৱন আৰু তেওঁৰ স্বামী মধু গণেশ  আমেৰিকাৰ পৰা উভতি আহি কয়ম্বাটুৰত থাকিবলৈ লয়। চহৰখনৰ মাজেৰে বিচৰণ কৰা আহত আৰু ৰোগীয়া ৰাস্তাত চৰি ফুৰা কুকুৰবোৰ দেখি মিনি স্তম্ভিত হৈ পৰিল। ইয়াৰ আগতেও মিনি জীৱ-জন্তুৰ মালিক আছিল আৰু তেওঁ নিশ্চিত ভাৱে অনুভৱ কৰিছিল যে এই জন্তুবোৰৰ প্ৰতিপালনৰ কাৰণে কিবা এটা কৰিব পাৰি আৰু কৰিব লাগে। তেওঁ পশু চিকিৎসকক ধন দি আঘাতপ্ৰাপ্ত, আৰু কেতিয়াবা কিছুমান গৰ্ভৱতী  জীৱ-জন্তুক সহায় কৰিছিল, কিন্তু কিছুমান পশু চিকিৎসকে ৰাস্তাৰ কুকুৰ বোৰ চিকিৎসা নকৰে আৰু আনকি চিকিৎসা কৰিলেও জন্তুবোৰ আৰোগ্য হবৰ বাবে ৰাখিবলৈ নিৰ্দিষ্ট কোনো ঠাই নাছিল। ইয়াৰ প্ৰতিক্ৰিয়া স্বৰূপে তেওঁ আৰু তেওঁৰ স্বামীয়ে ২০০৬ চনত হিউমেন এনিমেল ছ'চাইটি আৰম্ভ কৰে।তেওঁ পথৰ কুকুৰৰ চিকিৎসা সম্পৰ্কে মেনকা গান্ধীৰ সৈতে পত্রৰ দ্বাৰা যোগাযোগ কৰিছিল। গান্ধীয়ে প্ৰথমে তেওঁক এজন প্ৰৱাসী হিচাপে উপেক্ষা কৰিছিল আৰু তেওঁ নিজে বাস নকৰা দেশ এখনৰ ওপৰত তেওঁৰ মতামত জাপি দিবলৈ চেষ্টা কৰিছে বুলি মন্ত্যব কৰিছিল। কিন্তু যেতিয়া গান্ধীয়ে গম পাইছিল যে ভাসুদেৱানৰ ঘৰ কোয়েম্বাটোৰত অৱস্থিত, তেতিয়া তেওঁ ভাসুদেৱানক এই সমস্যাৰ সমাধান বিচাৰি উলিওৱাত সহায় কৰিছিল।

তেওঁলোক কইম্বাটুৰত ৰাজপথৰ কুকুৰ ধৰা আৰু তাৰ পিছত বন্ধ্যাকৰণৰ কামত জড়িত  হৈ পৰে। ২০১৯ চনত তেওঁৰ নিজাকৈ তিনিটা কুকুৰ আছিল আৰু হিউমেন এনিমেল ছ'চাইটিয়ে সোতৰ জন লোকক ৰাষ্টাৰ কুকুৰ প্ৰতিপালনত নিয়োগ কৰিছিল।

২০১৯ চনত মহিলা আৰু শিশু উন্নয়ন মন্ত্ৰালয়ে তেওঁক নাৰী শক্তিপুৰস্কাৰ লাভ কৰিবলৈ নিৰ্বাচিত কৰে যিটো ভাৰতৰ মহিলাৰ বাবে সৰ্বোচ্চ বঁটা। বঁটা সম্পৰ্কত এমাহৰ আগৰ ফোন কলটোত পাই মিনি আচৰিত হৈছিল আৰু অনুষ্ঠানটোৰ বাবে তাই নতুন দিল্লীলৈ যাবলগীয়া হৈছিল।

## তথ্যসূত্ৰ
মিনা বেন-জভি

**মিনা বেন-জভি** (, ১৯০৯-২০০০) ইজৰাইলৰ প্ৰতিৰক্ষা বাহিনীৰ মহিলা বাহিনীৰ প্ৰথমগৰাকী কমাণ্ডিং অফিচাৰ আছিল।

## জীৱনী
১৯০৯ চনত ইউক্ৰেইনত (ভেলিকি মেঝিৰিচি, ৰিভনে অব্লাষ্ট) মিনা বেন-জভিৰ মিনা ৰ’গোজিক নামেৰে জন্ম হৈছিল। ১৯২১ চনত তেওঁ পৰিয়ালৰ সৈতে বাধ্যতামূলকভাৱে পেলেষ্টাইনলৈ গুচি যায়। শিক্ষা সমাপ্ত কৰাৰ পিছত ১৯৩৩ চনত ২৪ বছৰ বয়সত হাগানাৰ হাইফা শাখাত যোগদান কৰে।

দ্বিতীয় বিশ্বযুদ্ধৰ সময়ত তেওঁ ব্ৰিটিছ সেনাৰ মহিলা বাহিনীত যোগদান কৰা মেণ্ডেট পেলেষ্টাইনৰ প্ৰথম ৬৬ গৰাকী মহিলাৰ ভিতৰত আছিল।. তাৰ পিছত তেওঁ ইজিপ্তৰ এটা ব্ৰিটিছ ইউনিটৰ অধিনায়ক হিচাপে কেপ্তেইন পদবী লাভ কৰে। ১৯৪৮ চনৰ যুদ্ধ আৰম্ভ হোৱাৰ সময়ত তেওঁক ইজৰাইলী প্ৰতিৰক্ষা বাহিনীৰ মহিলা বাহিনীৰ প্ৰথম সেনাধ্যক্ষ হিচাপে নিযুক্তি দিয়া হয়।১৯৫৩ চনত তেওঁ স্বামী এলিয়াহু বেন-জভিৰ সৈতে ১৯৫৩ চনৰ পৰা ১৯৫৫ চনলৈকে ফিনলেণ্ডলৈ কূটনৈতিক অভিযানত যোগদান কৰে। পিছলৈ তেওঁক ৰাষ্ট্ৰসংঘৰ মহিলাৰ মৰ্যাদা আয়োগত ইজৰাইলৰ প্ৰতিনিধি হিচাপে নিযুক্তি দিয়া হয় (১৯৫৬–১৯৫৮)।
  
১৯৬০ চনত গোল্ডা মেইৰে বেন-জভি আৰু ইংগা থৰ্ছন নামৰ এজন ছুইডেনৰ কূটনীতিবিদৰ সহযোগত মাউণ্ট কাৰ্মেল আন্তঃৰাষ্ট্ৰীয় প্ৰশিক্ষণ কেন্দ্ৰ স্থাপন কৰে আৰু পিছলৈ ইজৰাইলত ছুইডেনৰ ৰাষ্ট্ৰদূত হয়। বেন-জভি মাউণ্ট কাৰ্মেল আন্তঃৰাষ্ট্ৰীয় প্ৰশিক্ষণ কেন্দ্ৰৰ প্ৰতিষ্ঠাপক সঞ্চালক হয়, আৰু ২৫ বছৰ ধৰি ইয়াৰ পৰিচালক হিচাপে কাৰ্যনিৰ্বাহ কৰে।

হেলাৰৰ মতে তেওঁ "বিশ্বজুৰি মহিলাৰ অধিকাৰৰ উন্নতিৰ বাবে" কাম কৰিছিল। তেওঁৰ ২০০০ চনত মৃত্যু হয়।

## তথ্যসূত্ৰ

শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:মৃত ব্যক্তি
শ্ৰেণী:সেনা বিষয়া
শ্ৰেণী:কূটনীতিবিদ
ব্লেকপিংক

**ব্লেকপিংক** (কোৰিয়ান (হাংগুল লিপি): 블랙핑크|ৰোমান লিপ্যন্তৰ: Beullaekpingkeu, বা **BLɅϽKPIИK** হিচাপে শৈলীভুক্ত) হৈছে ৱাইজি এণ্টাৰটেইনমেণ্টৰ দ্বাৰা গঠিত দক্ষিণ কোৰিয়াৰ এটা ছোৱালী দল। এই দলটো চাৰিজনী গায়িকাৰে গঠিত: জিচু, জেনী, ৰ'জে আৰু লিচা। বিভিন্ন প্ৰকাশনৰ মতে, দলটো "বিশ্বৰ আটাইতকৈ ডাঙৰ ছোৱালী দল" হিচাপে পৰিচিত আৰু কে-পপৰ "গাৰ্ল ক্ৰাছ" ধাৰণাৰ অন্যতম অগ্ৰগামী শক্তি। 

ব্লেকপিংকে ২০১৬ চনৰ আগষ্টত তেওঁলোকৰ একক এলবাম *স্কুৱেৰ ৱান*ৰে অভিষেক কৰে, য'ত *হুইচল* আৰু *বুমবায়াহ* অন্তৰ্ভুক্ত আছিল। *ডু-ডু ডু-ডু* (২০১৮) গীতটোৱে দলটোৰ বিশ্বজনীন জনপ্ৰিয়তা অধিক বৃদ্ধি কৰে, যিটো কোৰিয়াৰ মহিলা দলৰ দ্বাৰা প্ৰথমবাৰৰ বাবে *যুক্তৰাষ্ট্ৰ একক তালিকাত প্ৰৱেশ কৰে আৰু আমেৰিকাৰ ৰেকৰ্ডিং উদ্যোগ সংঘৰ প্ৰমাণীকৰণ লাভ কৰে। 

ব্লেকপিংক হৈছে *বিলব'ৰ্ড হট হাণ্ড্ৰেট*ত আটাইতকৈ ওপৰত স্থান লোৱা কোৰিয়াৰ ছোৱালী দল, যাৰ শীৰ্ষ স্থান *আইচ ক্ৰীম* (২০২০) আছিল। তদুপৰি, তেওঁলোকৰ *ব’ৰ্ণ পিংক ৱাৰ্ল্ড টাৱাৰ* (২০২২–২৩) হৈছে সৰ্বাধিক আয় কৰা মহিলা গোষ্ঠীৰ সংগীত সফৰ। তেওঁলোক হৈছে কোচেল্লাৰ প্ৰথম এছিয়ান মূল প্ৰতিষ্ঠিত শিল্পী। 

তেওঁলোকৰ পুৰস্কাৰ আৰু স্বীকৃতিৰ ভিতৰত আছে *গ’ল্ডেন ডিস্ক বঁটা*, *মামা বঁটা*, *পিপলছ চয়িছ বঁটা* আৰু *এমটিভি ভিডিঅ’ মিউজিক বঁটা*। ২০২২ চনত *টাইম'' আলোচনীয়ে তেওঁলোকক বৰ্ষশ্ৰেষ্ঠ বিনোদনকাৰী হিচাপে ঘোষণা কৰে।

## ডিচক'গ্ৰাফী (ডিস্ক’গ্ৰাফি)
ব্লেকপিংকে তেওঁলোকৰ সংগীত যাত্ৰাত কেইবাখনো সফল এলবাম আৰু ছিংগল মুক্তি দিছে। তেওঁলোকৰ উল্লেখযোগ্য এলবামসমূহ হ’ল: 
* দ্য এলবাম (২০২০) 
* বৰ্ণ পিংক (২০২২) 

## সংগীত যাত্ৰা আৰু কনচাৰ্ট
ব্লেকপিংকে কেইবাটাও বিশ্বভ্ৰমণ সংগীত যাত্ৰা আৰু বিশেষ কনচাৰ্ট অনুষ্ঠিত কৰিছে। তেওঁলোকৰ উল্লেখযোগ্য সংগীত যাত্ৰাবোৰ হ’ল: 
* ব্লেকপিংক আৰেনা টুৰ (২০১৮) 
* ইন ইওৰ এৰিয়া ৱৰ্ল্ড টুৰ (২০১৮–২০২০) 
* বৰ্ণ পিংক ৱৰ্ল্ড টুৰ (২০২২–২০২৩) 

## চলচ্চিত্ৰ তালিকা
ব্লেকপিংক বিভিন্ন তথ্যচিত্ৰ আৰু সংগীত ভিডিঅ’ৰ জৰিয়তে তেওঁলোকৰ সংগীত যাত্ৰা প্ৰকাশ কৰিছে। উল্লেখযোগ্য কিছু প্ৰযোজনাসমূহ হ’ল: 
* ব্লেকপিংক: লাইট আপ দা স্কাই (২০২০) – নেটফ্লিক্স তথ্যচিত্ৰ 
* ব্লেকপিংক: দা মুভি (২০২১) – প্ৰেক্ষাগৃহত মুক্তিপ্ৰাপ্ত তথ্যচিত্ৰ

## সদস্য
* জিচু () – গায়িকা 
* জেনী () – ৰেপাৰ, গায়িকা 
* ৰ'জে () – গায়িকা, নৃত্যশিল্পী 
* লিচা () – নৃত্যশিল্পী, ৰেপাৰ, গায়িকা

(তথ্যসূত্ৰ: এমটিভি নিউজ )

## ফটো গেলাৰী

## বাহ্যিক সংযোগ

* 

## তথ্যসূত্ৰ
শ্ৰেণী:ব্লেকপিংক 
শ্ৰেণী:দক্ষিণ কোৰিয়া 
শ্ৰেণী: সংগীত
শ্ৰেণী:গায়িকা
হান্না আজৌলে হাছফাৰী

**হান্না আজৌলে-হাছফাৰী** (; জন্ম: ২৯ জুন, ১৯৬০) এগৰাকী ইজৰাইলী অভিনেত্ৰী, চিত্ৰনাট্যকাৰ, নাট্যকাৰ, চলচ্চিত্ৰ পৰিচালক আৰু দুবাৰকৈ অফিৰ বঁটা বিজয়ী। তেখেত এগৰাকী মহিলা অধিকাৰ কৰ্মী, আৰু সামাজিক ন্যায়ৰ বিষয় আৰু সাংস্কৃতিক বৈচিত্ৰ্যৰ সন্দৰ্ভত সজাগতা বৃদ্ধিৰ ক্ষেত্ৰত নিজৰ কেৰিয়াৰ উৎসৰ্গা কৰিছে। তেওঁক ২০১৫ চনত নিউয়ৰ্কৰ ৰাষ্ট্ৰসংঘৰ মুখ্য কাৰ্যালয়ত আন্তঃৰাষ্ট্ৰীয় নাৰী দিৱসৰ সন্মানত ভাষণ দিবলৈ আমন্ত্ৰণ জনোৱা হৈছিল, য’ত তেওঁ বাল্য বিবাহক নিন্দা কৰি তেওঁৰ ছবি *অৰেঞ্জ পিপল* প্ৰদৰ্শন কৰিছিল।

## প্ৰাৰম্ভিক জীৱন
১৯৬০ চনৰ ২৯ জুনত ইজৰাইলৰ বেৰচেবাত আজৌলাই-হাছফাৰীয়ে জন্মগ্ৰহণ কৰিছিল। তেওঁৰ পিতৃ-মাতৃ দুয়ো মৰক্কোৰ পৰা ইজৰাইললৈ প্ৰব্ৰজন কৰিছিল।  তেওঁ জেৰুজালেমৰ “মাই বয়ৰ” নামৰ আৱাসিক বিদ্যালয়ত পঢ়িছিল। হাইস্কুলীয়া শিক্ষা সম্পূৰ্ণ কৰাৰ পিছত আজৌলে-হাছফাৰীয়ে ইজৰাইলী প্ৰতিৰক্ষা বাহিনীত সামৰিক থিয়েটাৰত বাধ্যতামূলক সেৱা আগবঢ়ায়। সামৰিক সেৱাৰ পিছত তেওঁ টেল আভিভ বিশ্ববিদ্যালয়ত নাট্য আৰু অভিনয়ৰ শিক্ষা গ্ৰহণ কৰে।

## থিয়েটাৰ
আশীৰ দশকৰ আৰম্ভণিতে আজৌলাই-হাছফাৰীয়ে টেল আভিভ বিশ্ববিদ্যালয় এৰে। পৰৱৰ্তী সময়ত তেওঁ শিল্পীসকলক তেওঁলোকৰ সাংস্কৃতিক বিশ্বদৃষ্টিভংগী প্ৰকাশ কৰিবলৈ আৰু তেওঁলোকৰ প্ৰকল্পৰ কেন্দ্ৰীয় কেন্দ্ৰবিন্দু হ’বলৈ সক্ষম কৰা বহু-সাংস্কৃতিক দল ছিম্পল থিয়েটাৰ গ্ৰুপৰ অন্যতম প্ৰতিষ্ঠাপক সদস্য হিচাপে পৰিগণিত হয়। থিয়েটাৰ গোটটোৱে স্থানীয় ইতিহাসৰ ভিতৰৰ মানুহৰ বাস্তৱ অভিজ্ঞতাক প্ৰতিনিধিত্ব কৰাত মনোনিৱেশ কৰিছিল৷ যেনে-হ’ল’কাষ্টৰ পৰা ৰক্ষা পোৱা প্ৰথম প্ৰজন্ম আৰু ইজৰাইলৰ দ্বিতীয় প্ৰজন্মৰ মিজ্ৰাচিম। আজৌলে-হাছফাৰীয়ে নাট্যগোষ্ঠীৰ সকলো দিশতে কাম কৰিছিল৷ তেওঁ ধন সংগ্ৰহ, চিত্ৰনাট্য লিখা, প্ৰডাকচন আৰু অভিনয়ত অংশগ্ৰহণ কৰিছিল।

## টেলিভিছনত
আজৌলে-হাছফাৰী *প্ৰলিটাৰিয়েট* আৰু *মাই লিটল এম্পায়াৰ* নামৰ তথ্যচিত্ৰ ধাৰাবাহিকখনৰ মূল সৃষ্টিকৰ্তা৷ যি উদ্যোগীকৰণৰ জৰিয়তে মহিলাসকলৰ সবলীকৰণত উৎসাহিত কৰে। টিভি ধাৰাবাহিক জেৰুজালেম মিক্সৰ কেইবাটাও খণ্ডৰ তেওঁ চিত্ৰনাট্য লিখিছে।

## সামাজিক ক্ৰিয়া-কলাপ
বিপদাশংকাত ভোগা ছোৱালী আৰু যুৱতীসকলক শৈক্ষিক, আৱেগিক আৰু শাৰীৰিকভাৱে উৎকৃষ্টতাৰ সুযোগ প্ৰদান কৰাত মনোনিৱেশ কৰা ইজৰাইলী সংস্থা বেইট ৰুথৰ প্ৰ’ ব’নো অধ্যক্ষ হিচাপে হাফছাৰীয়ে সামাজিক ন্যায়ৰ বিষয়ত কাম কৰি আছে। তেওঁ ৰাজহুৱা আৰু ব্যক্তিগত খণ্ডৰ ভিতৰত প্ৰচাৰ, ধন সংগ্ৰহ, আৰু বিত্তীয় আৰু নীতিগত চুক্তিৰ আলোচনাৰ দায়িত্বত আছে।

২০১৮ চনত অৰ্লি লেভি-আবেকাছিছৰ নেতৃত্বত গেছাৰ ৰাজনৈতিক দলৰ অন্যতম প্ৰতিষ্ঠাপক হিচাপে হাফছাৰী পৰিগণিত হয়।

## ব্যক্তিগত জীৱন
আজৌলাই-হাছফাৰী বৰ্তমান ইজৰাইলৰ জাফাত বাস কৰে। তেওঁ নাট্যকাৰ আৰু পৰিচালক শ্বমুৱেল হাছফাৰীৰ সৈতে তিনিটা সন্তানৰ মাতৃ।

## তথ্যসূত্ৰ

শ্ৰেণী:চিত্ৰনাট্য লেখক
শ্ৰেণী:নাট্যকাৰ
শ্ৰেণী:চলচ্চিত্ৰ পৰিচালক
শ্ৰেণী:অভিনেত্ৰী
শ্ৰেণী:ইজৰাইলৰ ব্যক্তি
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:মানৱ অধিকাৰ কৰ্মী
শ্ৰেণী:অভিনয় শিল্পী
শ্ৰেণী:জীৱিত ব্যক্তি
অৰ্না ডোনাথ

**অৰ্না ডোনাথ** (, জন্ম ১৫ অক্টোবৰ ১৯৭৬) এগৰাকী ইজৰাইলী সমাজবিজ্ঞানী, প্ৰবক্তা, লেখিকা আৰু নাৰীবাদী কৰ্মী। তেওঁ টেল আভিভ বিশ্ববিদ্যালয়, বেন গুৰিয়ান বিশ্ববিদ্যালয় আৰু টেল আভিভ-য়াফোৰ একাডেমিক কলেজত অধ্যাপনা কৰে। তেওঁৰ অধ্যয়নৰ ক্ষেত্ৰখনে মহিলাসকলৰ ওপৰত প্ৰক্ষেপিত সামাজিক প্ৰত্যাশাৰ ওপৰত গুৰুত্ব আৰোপ কৰে৷

## জীৱনী
ইজৰাইলৰ ৰমত হাছাৰনত ডোনাথৰ জন্ম হৈছিল৷ তেওঁ দুগৰাকী কন্যাৰ ভিতৰত দ্বিতীয়। তেওঁ মাকে কম্পিউটাৰৰ লগত জড়িত আৰু পিতৃ ব্যৱসায়িক পৰামৰ্শদাতা। ২০০৭ চনত টেল আভিভ বিশ্ববিদ্যালয়ৰ পৰা তেওঁ সমাজবিজ্ঞান আৰু নৃতত্ত্বত ডিগ্ৰী লাভ কৰে৷ তেওঁৰ গৱেষণা-পত্ৰত অতি প্ৰসৱ সমৰ্থক ইজৰাইলী সমাজখনৰ স্বেচ্ছামূলক নিঃসন্তানতাৰ বিষয়ে আলোচনা কৰা হৈছিল। পি এইচ ডিৰ পিছত ডোনাথে বেন গুৰিয়ান বিশ্ববিদ্যালয়ত, চেণ্টাৰ ফৰ উইমেনছ ষ্টাডিজ এণ্ড এডভান্সমেণ্টত পোষ্ট-ডক নিযুক্তি লাভ কৰে।

ডোনাথৰ 'ৰিগ্ৰেটিং মাদাৰহুড' নামৰ কিতাপখনত সন্তান জন্ম দিয়াৰ আগতে আৰু পিছত সন্তান লালন-পালনৰ ক্ষেত্ৰত বিভিন্ন পটভূমিৰ মহিলাসকলৰ মনোভাৱ পৰীক্ষা কৰা হৈছে। গ্ৰন্থখনত ২৩ গৰাকী মহিলাৰ কাহিনী সংগ্ৰহ কৰা হৈছে যি অতি ব্যক্তিগত স্থানৰ পৰা মাতৃত্বৰ বিষয়ে কয়, আৰু মাতৃ হোৱাৰ বাবে তেওঁলোকৰ অনুশোচনাৰ বিষয়ে কয়, যদিও তেওঁলোকে নিজৰ সন্তানক ভাল পায় আৰু তেওঁলোকৰ প্ৰতি দায়িত্বশীল অনুভৱ কৰে। ইজৰাইলত নিষিদ্ধ বিষয় এটাৰ ওপৰত ব্যক্তিগত দৃষ্টিভংগী অনাৰ উপৰিও ডোনাথে মাতৃত্ব, সন্তান জন্ম দিয়া, অভিভাৱকত্ব আৰু বহুতো বিষয়ৰ বিষয়ে সাধাৰণতে প্ৰচলিত মনোভাৱসমূহ পৰীক্ষা কৰে আৰু এই সিদ্ধান্তত উপনীত হয় যে মাতৃ হোৱাৰ বাবে অনুশোচনা অনুভৱ কৰাৰ অৰ্থ অভিভাৱক হিচাপে দক্ষতা বা দায়বদ্ধতাৰ অভাৱ নহয়। তেওঁ সামাজিকভাৱে গ্ৰহণ কৰা ধাৰণাটোক প্ৰত্যাহ্বান জনাব বিচাৰে যে নাৰী হোৱাৰ বাবে সহজাতভাৱে মাতৃত্বও অন্তৰ্ভুক্ত, আৰু দাবী কৰে যে নাৰীক মাতৃত্বত ঠেলি দিলে তেওঁলোকৰ বহুত দুখ-কষ্ট হ'ব পাৰে। ডোনাথে মহিলাসকলৰ ওপৰত প্ৰদান কৰা হেঁচাসমূহৰ বিষয়ে আলোচনা কৰিছে, যাৰ পছন্দক যথাৰ্থ অৱস্থাৰ প্ৰতি ভাবুকি হিচাপে দেখা যায়।

এই গ্ৰন্থখনে আন্তঃৰাষ্ট্ৰীয় পৰ্যায়ত চৰ্চা লাভ কৰিছিল৷ যেতিয়া তেওঁৰ সৈতে হোৱা এক সাক্ষাৎকাৰ জাৰ্মান একাডেমিক আলোচনীত প্ৰকাশ পাইছিল তেতিয়া ধুমুহাৰ সৃষ্টি হৈছিল আৰু এক পদ্ধতিগত বক্তৃতাৰ সূচনা কৰিছিল। ইয়াৰ পিছত ইয়াক একাধিক ভাষালৈ অনুবাদ কৰা হয় আৰু টাইৱান, দক্ষিণ কোৰিয়া, স্পেইন, ইটালী, জাৰ্মানী, ফ্ৰান্স, ব্ৰিটেইন আৰু আমেৰিকাকে ধৰি বহু দেশত প্ৰকাশ কৰা হয়।

শৈক্ষিক কামৰ উপৰিও ডোনাথে হাছাৰন ধৰ্ষণ সংকট কেন্দ্ৰত শিক্ষা সমন্বয়ক, পাঠ্যক্ৰম বিকাশক আৰু সংস্থাটোৰ অধ্যক্ষকে ধৰি কেইবাটাও ভূমিকা পালন কৰিছে।

## তথ্যসূত্ৰ

শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
ৰ'জে

**ৰ'জেন পাৰ্ক** (জন্ম: ১১ ফেব্ৰুৱাৰী ১৯৯৭), **ৰ'জে** (কোৰিয়ান: 로제) নামেৰে পৰিচিত, এগৰাকী নিউজিলেণ্ড আৰু দক্ষিণ কোৰিয়াৰ গায়িকা আৰু গীতিকাৰ। তেওঁ নিউজিলেণ্ডৰ অকলেণ্ডত জন্মগ্ৰহণ কৰি অষ্ট্ৰেলিয়াৰ মেলব'ৰ্ণত ডাঙৰ-দীঘল হয়। ২০১২ চনত ছিডনীত সফল অডিচনৰ পিছত তেওঁ ছউল, দক্ষিণ কোৰিয়ালৈ স্থানান্তৰ হয় আৰু ৱাইজি এণ্টাৰটেইনমেণ্টৰ সৈতে চুক্তিবদ্ধ হয়। চাৰিবছৰ প্ৰশিক্ষণ গ্ৰহণ কৰি, ২০১৬ চনৰ আগষ্টত দক্ষিণ কোৰিয়াৰ গাৰ্ল গ্ৰুপ ব্লেকপিংকৰ সদস্য হিচাপে অভিষেক কৰে। 

২০২১ চনৰ মাৰ্চ মাহত, ৰ'জে তেওঁৰ প্ৰথম একক এ্যালবাম *আৰ্* মুক্তি দিয়ে, যিয়ে প্ৰথম সপ্তাহতেই ৪,৪৮,০৮৯ কঁপি বিক্ৰী হয়, যি কোনো কোৰিয়ান মহিলা একক শিল্পীৰ বাবে আটাইতকৈ বেছি আছিল। এই এলবামৰ মুখ্য গীত "অন দ্য গ্ৰাউণ্ড।" ৰ'জেক একক শিল্পী আৰু গ্ৰুপ সদস্য হিচাপে *বিলব'ৰ্ড* গ্লোবেল ২০০-ৰ শীৰ্ষস্থান লাভ কৰা প্ৰথমজন ব্যক্তি হিচাপে পৰিচিত কৰে। ২০২৪ চনত তেওঁ *দ্য ব্লেক লেবেল* আৰু *আটলাণ্টিক ৰেকৰ্ডছ*ৰ সৈতে চুক্তিবদ্ধ হয় আৰু ব্ৰুনো মাৰ্চৰ সৈতে "Apt." মুক্তি দিয়ে, যি *বিলব'ৰ্ড* গ্লোবেল ২০০-ৰ শীৰ্ষস্থানত উপনীত হয়। 

ৰ'জে তেওঁৰ সংগীত জীৱনৰ ভিতৰত বিভিন্ন সন্মান লাভ কৰিছে, যাৰ ভিতৰত পাঁচটা গিনিজ বিশ্ব অভিলেখ, দুটা MAMA বঁটা, আৰু এছিয়া আৰ্টিষ্ট বঁটাত "বৰ্ষশ্ৰেষ্ঠ গান"ৰ বঁটা অন্তৰ্ভুক্ত। ইনষ্টাগ্ৰামত তেওঁ দ্বিতীয় স্থানৰ কোৰিয়ান ব্যক্তি আৰু *ৰলিং ষ্টোন*ৰ মতে অষ্ট্ৰেলিয়া আৰু নিউজিলেণ্ডৰ জীৱন্ত প্ৰতিচ্ছবি হিচাপে পৰিচিত। তেওঁ ইভ চেণ্ট লৰেণ্ট আৰু টিফানী এণ্ড কোম্পানীৰ গ্লোবেল এম্বেছেডৰ হিচাপে ফেশ্বনত গুৰুত্বপূৰ্ণ ভূমিকা পালন কৰিছে। 

## ফিল্মোগ্ৰাফী

### টেলিভিছন

### সংগীত ভিডিঅ' উপস্থিতি

## বাহ্যিক সংযোগ

* Official website
* 

## তথ্যসূত্ৰ

শ্ৰেণী:সংগীত
শ্ৰেণী:গায়িকা
শ্ৰেণী:দক্ষিণ কোৰিয়া
শ্ৰেণী:ব্লেকপিংক
শ্ৰীলেখা মুখাৰ্জী

**শ্ৰীলেখা মিত্ৰ ** () বাংলা চিনেমা আৰু টেলিভিছনৰ কামৰ বাবে পৰিচিত এগৰাকী ভাৰতীয় অভিনেত্ৰী আৰু পৰিচালক। বি এফ জে এ বঁটা আৰু আনন্দলোক বঁটা বিজয়ী মিত্ৰৰ কেইখনমান উল্লেখযোগ্য ছবি হ’ল- হঠাৎ বৃষ্টি (১৯৯৮), কাঁটাতাঁৰ (২০০৬), অজস্ৰ প্ৰদীপ (২০১৩), স্বাদে আহলাদে (২০১৫), চৌকাথ (২০১৫), ৰেইনবো জেলী (২০১৮) আৰু মায়ানগৰ (২০২১)।
## কৰ্মজীৱন
তেওঁ দুলাল লাহিৰীয়ে পৰিচালনা কৰা বাংলা টিভি ধাৰাবাহিক বালিকাৰ প্ৰেমত প্ৰথম অভিনয় কৰিছিল। ১৯৯৬ চনত অনিন্দ্য সৰকাৰৰ দ্বাৰা পৰিচালিত বাংলা টিভি ধাৰাবাহিক তৃষ্ণাত নবনীতাৰ চৰিত্ৰত অভিনয় কৰি তেওঁ বিশিষ্ট স্থান লাভ কৰে। বহুকেইখন ছবিত অভিনয় কৰাৰ পিছত তেওঁৰ সফল ভূমিকা আছিল বাসু চেটাৰ্জীৰ হঠাৎ বৃষ্টিত (১৯৯৮), যিখন ছবি বক্স অফিচতো বৃহৎ সফলতা পায়। ছবিখনৰ সফলতাৰ পিছতো মিত্ৰই তেওঁৰ কেৰিয়াৰত কেতিয়াও কোনো উল্লেখযোগ্য উন্নতি হোৱা নাছিল, যিটো তেওঁ বাংলা চিনেমাত ভাই-ভতিজাবাদৰ অবাঞ্চিত পৰিণতি বুলি দাবী কৰিছিল।

বাপ্পাদিত্য বন্দোপাধ্যায়ৰ কাঁটাতাঁৰ (২০০৬) ছবিখনৰ বাবে তেওঁ বি এফ জে এ বঁটা আৰু আনন্দলোক বঁটা লাভ কৰে, য’ত তেওঁ এজনী অবৈধ অপ্ৰবাসী আৰু প্ৰেমৰ সন্ধানত এজন পুৰুষৰ পৰা আন এজন পুৰুষলৈ যোৱা এগৰাকী নাৰী সুধাৰ ভূমিকাত অভিনয় কৰিছিল। ২০১১ চনত সুমন মুখোপাধ্যায়ৰ মহানগৰ@কলকাতা (২০১০) ছবিত অভিনয় কৰি শ্ৰেষ্ঠ সহযোগী অভিনেত্ৰীৰ শাখাত বিগ বাংলা চলচ্চিত্ৰ বঁটা পাবলৈ সক্ষম হয়।

## তথ্য সংগ্ৰহ

## বাহ্যিক সংযোগ
*
 শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
স্বাতীলেখা সেনগুপ্ত

**স্বাতীলেখা সেনগুপ্ত  **  (; জন্ম: **চেটাৰ্জী**; ২২ মে' ১৯৫০ – ১৬ জুন ২০২১) এগৰাকী বাংলা অভিনেত্ৰী। অভিনেত্ৰী হিচাপে ভাৰতীয় নাট্যজগতলৈ আগবঢ়োৱা অৱদানৰ বাবে সংগীত নাটক একাডেমী বঁটা লাভ কৰিছিল।

বৃক্কৰ ৰোগত সৃষ্টি হোৱা জটিলতাৰ ফলত ২০২১ চনৰ ১৬ জুনত সেনগুপ্তৰ মৃত্যু হয়। মৃত্যুৰ সময়ত তেওঁৰ বয়স আছিল ৭১ বছৰ।
## কৰ্মজীৱন
১৯৭০ দশকৰ আৰম্ভণিতে প্ৰয়াগৰাজত থিয়েটাৰত নিজৰ কৰ্মজীৱন আৰম্ভ কৰে, য’ত তেওঁ  এ. চি. বেনাৰ্জী পৰিচালিত নাটকত অভিনয় কৰিছিল। তেওঁ  বি.ভি.কাৰান্থ, তাপস সেন, আৰু খালেদ চৌধুৰীৰ পৰাও তেওঁ দিহা-পৰামৰ্শ লাভ কৰিছিল। তাৰ পিছত তেওঁ কলকাতালৈ গুচি যায় আৰু ১৯৭৮ চনত নাট্যগোষ্ঠী নান্দীকাৰত যোগদান কৰে।

তেওঁ ভিক্টৰ বেনাৰ্জী আৰু সৌমিত্ৰ চেটাৰ্জীৰ সৈতে সত্যজিৎ ৰায়ৰ ১৯৮৪ চনৰ ছবি “ঘৰে বাইৰে”ত মুখ্য মহিলা নায়িকাৰ চৰিত্ৰত অভিনয় কৰিছিল। এই ছবিখন বিখ্যাত বাঙালী সাহিত্যিক ৰবীন্দ্ৰনাথ ঠাকুৰে ৰচনা কৰা একে নামৰ উপন্যাসৰ আধাৰত নিৰ্মিত। ইয়াৰ উপৰিও তেওঁ চৌৰাংগা, বেলা শেষে, ধৰ্মযুদ্ধ আৰু বেলা শুৰু আদি ছবিতো অভিনয় কৰিছে।
## তথ্য সংগ্ৰহ

## বাহ্যিক সংযোগ
*
 শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:সংগীত নাটক একাডেমী বঁটা বিজয়ী
 শ্ৰেণী:ভাৰতৰ থিয়েটাৰ ব্যক্তিত্ব
শ্ৰেণী:ভাৰতীয় মঞ্চ অভিনেত্ৰী
ইমুনা ইলন

**ইমুনা ইলন** (; জন্ম-১৯৫৫) এগৰাকী ইজৰাইলী লেখিকা, ঔপন্যাসিকা, সাংবাদিক আৰু মহিলা অধিকাৰ কৰ্মী।

## জীৱনী
১৯৫৫ চনত জেৰুজালেমত অধ্যাপক পিনচাছ হাকোহেন পেলি আৰু তেওঁৰ পত্নী পিনিনাৰ ঘৰত ইমুনা ইলনে জন্মগ্ৰহণ কৰিছিল। জেৰুজালেম আৰু নিউয়ৰ্কত তেওঁ ডাঙৰ-দীঘল হৈছিল৷ নিউয়ৰ্কত থকাৰ সময়ত ইলনে নিউয়ৰ্ক চহৰৰ সুপৰিচিত হাইস্কুল অৱ মিউজিক এণ্ড আৰ্টত পঢ়িছিল। ইজৰাইলী বসতি বেইট এলত বহু বছৰ ধৰি তেওঁ বাস কৰিছিল, আৰু বৰ্তমান জেৰুজালেমৰ ৰেহাভিয়াত তেওঁ বাস কৰে। নেচেটৰ প্ৰাক্তন সদস্য প্ৰয়াত ৰাব্বি বিন্যামিন ইলনৰ সৈতে তেওঁ বিবাহপাশত আবদ্ধ হয়৷ তেওঁ ছয়টা সন্তানৰ মাতৃ৷

তেওঁ ইহুদী ধৰ্ম, হাছি ধৰ্ম আৰু হিব্ৰু সাহিত্যৰ অধ্যাপনা কৰে আৰু ইজৰাইলী মহিলাৰ মৰ্যাদাৰ ওপৰত প্ৰধানমন্ত্ৰীৰ উপদেষ্টা হিচাপে কাৰ্যনিৰ্বাহ কৰি আহিছে। ১৯৯১ চনৰ পৰা ২০০৫ চনলৈকে ইজৰাইলৰ সৰ্ববৃহৎ কাকত য়েদিয়থ আহ্ৰনথত ইহুদী ধৰ্ম আৰু ৰাজনীতিৰ পৃথকীকৰণৰ পোষকতা কৰা স্তম্ভ লিখিছিল আৰু পিছলৈ ইজৰাইল হায়মত স্তম্ভ লিখিছিল।

প্ৰাপ্তবয়স্ক আৰু শিশুৰ বাবে উপন্যাস লিখাৰ লগতে তেওঁ অকাহিনীমূলক কিতাপও লিখিছে। তেওঁৰ কিছুমান উপন্যাস ইংৰাজীলৈ অনুবাদ কৰা হৈছে। "ইফ ইউ এৱেকেন লাভ", ইংৰাজীলৈ অনুবাদ হোৱা তেওঁৰ প্ৰথম উপন্যাস। ২০০৭ চনৰ ৰাষ্ট্ৰীয় ইহুদী কিতাপ বঁটাৰ বাবে এই উপন্যাসখন চূড়ান্ত প্ৰতিযোগী আছিল।

## তথ্যসূত্ৰ

শ্ৰেণী:লেখিকা
শ্ৰেণী:ঔপন্যাসিক
শ্ৰেণী:সাংবাদিক
শ্ৰেণী:ইজৰাইলৰ নাৰী অধিকাৰ কৰ্মী
শ্ৰেণী:ইজৰাইলৰ ব্যক্তি
শ্ৰেণী:জীৱিত ব্যক্তি
শ্ৰেণী:সাহিত্যিক
এচিছ আৰু গালাটিয়া

**এচিছ আৰু গালাটিয়া** (/ˈeɪsɪs/, /ɡæləˈtiː.ə/ ইংৰাজী: Acis and Galatea) গ্ৰীক শ্ৰুতিকথাত বৰ্ণিত কিংবদন্তিমূলক চৰিত্ৰ৷ অভিদৰ মেটামৰ্ফ'ছেছত তেওঁলোকক একেলগে জড়িত কৰা হৈছে। এই কাহিনীত মৰ্ত্যলোকৰ এচিছ আৰু নেৰেইড (সাগৰীয় নিম্ফ) গালাটিয়াৰ মাজৰ প্ৰেমৰ কথা বৰ্ণনা কৰা হৈছে; যেতিয়া ঈৰ্ষাপৰায়ণ চাইক্লপছ (এচকুৱা দানৱ) পলিফেমাছে এচিছক হত্যা কৰে, গালাটিয়াই নিজৰ প্ৰেমিকক অমৰ নদী-আত্মালৈ ৰূপান্তৰিত কৰে। এই প্ৰেম কাহিনী নৱজাগৰণ আৰু তাৰ পিছৰ সময়ছোৱাৰ কবিতা, অপেৰা, চিত্ৰকলা আৰু মূৰ্তি আদি শিল্পৰ বিষয়বস্তু হিচাপে উপস্থাপন কৰা হৈছিল।

## কিংবদন্তি
প্ৰাচীন গ্ৰীক ভাষাত গালাথিয়া বা গালাটিয়াৰ অৰ্থ হৈছে 'যিজন গাখীৰৰ দৰে বগা'৷ প্ৰাচীন সাগৰীয় দেৱতা নেৰিয়াছ আৰু ড'ৰিছৰ "গৌৰৱময়" আৰু "সুন্দৰী" কন্যা আছিল গালাটিয়া৷ হোমাৰ আৰু হেচিঅ'ড উভয়ৰে গ্ৰন্থত তেওঁক সাগৰীয় নিম্ফ (অপেশ্বৰী) আৰু ৫০ গৰাকী নেৰেইডছৰ ভিতৰত আটাইতকৈ সুন্দৰী আৰু প্ৰিয় বুলি বৰ্ণনা কৰা হৈছে। থিয়ক্ৰিটাছৰ মতে (ইডিলছ ৬ আৰু ১১) তেওঁ এজন অতি অসম্ভৱ প্ৰেমিক চিচিলিয়ান চাইক্লপছ পলিফেমাছৰ অন্তৰত প্ৰেম জগাই তুলিছিল। ভাৰ্জিলেও তেওঁৰ নাম কেইবাবাৰো উল্লেখ কৰিছে।

অভিডৰ মেটামৰ্ফ'ছেছত গালাটিয়াক ফাউনাছৰ পুত্ৰ এচিছ আৰু ছাইমেথাছ নদীৰ কন্যা নদী-নিম্ফ চাইমাইথিছৰ প্ৰিয় পাত্ৰী হিচাপে বৰ্ণনা কৰা হৈছে। এদিন গালাটিয়া আৰু তেওঁৰ প্ৰেমিক সাগৰৰ তীৰত শুই আছিল, তেতিয়া পলিফেমাছে তেওঁলোকক দেখা পায় ঈৰ্ষান্বিত হৈ এটনা পৰ্বতৰ পৰা এটা বিশাল শিল আনি এচিছৰ ওপৰত নিক্ষেপ কৰি তেওঁক হত্যা কৰে। তাৰ পিছত গালাটিয়াই শিলটোৰ তলৰ পৰা বৈ অহা তেওঁৰ তেজৰ ধাৰাক পানীলৈ ৰূপান্তৰিত কৰিলে, যাৰ ফলত এটনাত তেওঁৰ নাম বহন কৰা চিচিলিয়ান নদী এচিছৰ সৃষ্টি হয়। তেওঁ নিজৰ প্ৰেমিকক জুৰিৰ শিঙাল দেৱতালৈ ৰূপান্তৰিত কৰিলে। ৰূপান্তৰৰ পিছত তেওঁৰ শৰীৰটো বহল আৰু মুখখন গভীৰ নীলা হোৱাৰ বাহিৰে তেওঁৰ মূল বৈশিষ্ট্যবোৰ একে থাকে।

পিছৰ পৰম্পৰা অনুসৰি গালাটিয়াই অৱশেষত পলিফেমাছৰ লগত বিবাহত আবদ্ধ হয়। তেওঁলোকৰ পুত্ৰ হৈছে গলসকলৰ (Gauls) পূৰ্বপুৰুষ গালাছ বা গালাটেছ। ইতিহাসবিদ টিমাইয়াছে গালেটছক পলিফেমাছ আৰু গালাটিয়াৰ পুত্ৰ বুলি বৰ্ণনা কৰিছে।

ড'ট' আৰু পানোপেৰ সৈতে গালাটিয়াই তেওঁৰ ভগ্নী থেটিছক সাগৰৰ পৰা পেলিয়াছৰ সৈতে হোৱা বিয়ালৈ আগবঢ়াই লৈ গৈছিল। হোমাৰৰ ইলিয়াডত উল্লেখ কৰা মতে গালাটিয়া আৰু তেওঁৰ আন ভগ্নীসকলে বন্ধু পেট্ৰ'ক্লাছে একিলিছক হত্যা কৰাৰ সময়ত মাতৃ থেটিছৰ দুখৰ সমভাগী হৈছিল।

## তথ্য সংগ্ৰহ

শ্ৰেণী:গ্ৰীক কিংবদন্তি